text:
Мәскәүҙә «Бәләкәй һәм урта бизнесты үҫтереү» эшлекле форумы үтә
Бөгөн Мәскәүҙә «Бәләкәй һәм урта бизнесты үҫтереү» дөйөм Рәсәй эшлекле форумы үтә. Унда Башҡортостан Республикаһының Эшҡыуарлыҡ һәм сауҙа буйынса дәүләт комитеты рәйесе Ринат Зәйнуллин ҡатнаша.
Сараны ойоштороуҙа «Ведомости» гәзите һәм «Рәсәй терәге» Дөйөм Рәсәй бәләкәй һәм урта эшҡыуарлыҡ йәмәғәт ойошмаһы ярҙам итә.
Форумда тикшерелгән мәсьәләләр араһында — бәләкәй һәм урта эшҡыуарлыҡ өлкәһендә 2009 йылда ҡабул ителгән хөкүмәт ҡарарҙарынан һәм норматив-хоҡуҡи акттарҙан һөҙөмтә, бәләкәй бизнесҡа дәүләт ярҙамы һөҙөмтәлелеген күтәреү ысулдары һәм уны бойомға ашырыуға контроль, федераль, төбәк һәм урындағы кимәлдәрҙә бәләкәй һәм урта эшҡыуарлыҡты үҫтереү буйынса өҫтәмә саралар.
Шулай уҡ һалым закондарының мөһим мәсьәләләре, электрон сауҙала дәүләт заказы өлкәһендә пилот майҙансыҡтарының эше, «бәләкәй (льготалы) хосусилаштырыу» проблемалары, эшҡыуарҙар өсөн кредиттар һәм гранттар ала алыу мөмкинлектәре тикшереүгә сығарылды.
Төбәк властарының бизнесҡа ҡарата өҫтәмә административ талаптарын йырып сығыу менән бәйле мәсьәләләр, ярашлы закон инициативалары айырым ҡарала.


c: text/html

text:
«Урал» волейбол клубы үҙенең йәштәр командаһына лайыҡлы исем эҙләй
«Урал» волейбол клубы үҙенең йәштәр командаһы өсөн иң яҡшы исемгә конкурс иғлан итте.
Клубтың матбуғат хеҙмәте хәбәр итеүенсә, унда теләге булған һәр кеше ҡатнаша ала. Бының өсөн үҙенсәлекле исем уйлап, уны press@volleyufa.ru электрон адресына ебәрергә кәрәк. Хатығыҙҙа исем-шәрифегеҙҙе, шулай уҡ бәйләнеш өсөн телефондарҙы һәм тулы адресығыҙҙы күрһәтеү һорала.
Еңеүсе йәштәр командаһының үҙенсәлекле майкаһын аласаҡ.
Иң яҡшы исемде тренерҙар штабы һәм клуб етәкселәре һайлай. Әгәр һайланған исемде бер юлы бер нисә кеше ебәрһә, бүләк уны тәүгеләрҙән булып тәҡдим иткән кешегә биреләсәк. Конкурсҡа варианттар 15 июлгә тиклем ҡабул ителә.

robotstxt: allowed

filter: keep


text:
Санкт-Петербург
Санкт-Петербу́рг — Рәсәйҙәге федераль әһәмиәтендәге ҡала, Төньяҡ-Көнсығыш федераль округы һәм Ленинград өлкәһе үҙәге. Ҡалала РФ-ның Конституция суды урынлашҡан.
Ҡаланың һәйкәлдәре һәм ҡайһы бер тарихи биналары Рәсәйҙең 50 һумлыҡ аҡса банкнотында һүрәтләнгән.
Йөкмәткеһе
- 1 Тарихы
- 2 Сәнәғәте һәм иҡтисады
- 3 Архитектура һәйкәлдәре
- 4 Влас органдары
- 5 Административ ҡоролошо
- 6 Юғары уҡыу йорттары
- 7 Климат
- 8 Санкт-Петербург водоканалы
- 9 Транспорт
- 10 Галерея
- 11 Иҫкәрмәләр
Тарихы[үҙгәртергә | вики-тексты үҙгәртергә]
1703 йылда Рәсәй императоры Петр I тарафынан нигеҙ һалына. Ҡала Изге Пётр апостолы исемен йөрөтә.
1712—1918 йылдарҙа Рәсәй дәүләтенең баш ҡалаһы була.
1941 йылдың 8 сентябренән алып 1944 йылдың 27 ғинуарынаса ҡала фашистар тарафынан блокадала тотола.
Сәнәғәте һәм иҡтисады[үҙгәртергә | вики-тексты үҙгәртергә]
Ҡалала күп фәнни һәм тикшереү-проектлау институттары бар (Гипромез, Арктика һәм Антарктика ҒТИ, Цитология институты, Норильск никеленең Гипроруда институты һәм башҡалар).
Ҡаланың машиналар төҙөү сәнәғәте әһәмиәтле. Рәсәйҙә йыйылған сит ил машиналары заводтары бар.
Сауҙа сәнәғәте (Дикси, Карусель, Спортмастер супермаркеттар).
Финанс тармағы -(Рәсәй Һаҡлыҡ Банкыһының аҡса сығарыу дворы, Финам, Рәсәй Һаҡлыҡ Банкыһы).
Транспорт- Пулково аэропорты
Төҙөлөш. «Мостострой № 6» ПАО — төҙөлөш компанияһы. Бөгөн ойошма Ростов АЭС-2, универсаль оффшор бассейнды һ. б. ҡоролмаларҙы төҙөй. 1979 йылда ойошма Череповецта «Октябрьский күперҙе» төҙөнө[2].
Архитектура һәйкәлдәре[үҙгәртергә | вики-тексты үҙгәртергә]
- Ҡышҡы һарай — Рәсәй императорҙары йәшәгән урын. Хәҙерге ваҡытта йортта Эрмитаж Дәүләт Музейы урынлашҡан.
- Заячий утрауҙа урынлашҡан Петропавловск соборы. Рәсәй императорҙарҙы зыяраты. 1742 йылдан 1858 йылға тиклем кафедраль, Санкт-Петербург һәм Ладога епархияның үҙәге. Рәсәй императорҙарын вазифаға тәғәйенләнеү йолаһын үткәреү урыны.
- Ҡазан соборы.
- Ҙур Обухов вант күпере
- Баҡыр һыбайлы, Петр I һәйкәле. Үҙенең власын нығытыу өсөн, Петр I хөрмәтенә Екатерина II тарафынан ҡуйылған.
- Исаакий соборы. Төҙөлөү ваҡытынан 1918 йылға тиклем Рәсәйҙең иң баш кафедраль соборы.
- Сенат майҙаны, совет власы ваҡытында Декабристар майҙаны
- Сенат һәм Синод йорттары. Урыҫ православ сиркәүнең юғары власть органы — Изге Синод урынлашҡан йорто. Рәсәй империяһында сиркәү власы мөһим һәм ҙур булһаның күрһәтә.
- Адмирайлтейство
- Баш штаб, Дворцовая майҙанында
- Александр колоннаһы
- Мариин театры
- Михайл һарайы.
- Дворец майҙаны. Зимний һарайы янында майҙан.
- Николай I һәйкәл.
- Санкт-Петербург дәүләт университеты урынлашҡан 12 коллегиялар йорто
- Мариинский һарайы — Закондар сығарыу йыйылышы
Константин һарайы[үҙгәртергә | вики-тексты үҙгәртергә]
Константин һарайы, Большой Стрельнинский һарайы — XVIII быуаттағы архитектура һәйкәле. омановтарҙын элекке йәй ваҡытта резиденцияһы. Архитектор - Николо Микетти. Барроко стилендэ. Һарайҙа 5.09-6.09.2013 көндәрҙә G20 саммиты үтте. Ошо йортта 2006 йылда ҙур восьмерка илдәре самиты үҙҙы. 2003 йылдан һарайҙа Рәсәй Федерацияһы Президенты эштәр идаралығының «Дворец конгрессов» дәүләт комплексы урынлаша. Мәскәү өлкәһенең Бережки ауылында һарайҙын копияһы – Миллергоф бар.
Чапаевҡа һәйкәл[үҙгәртергә | вики-тексты үҙгәртергә]
Чапаевҡа һәйкәл —граждандар һуғышы актив ҡатнашыусы Василий Иванович Чапаевҡа монумент. Санкт-Петербургтын С. М. Будённый исемендәге элемтә хәрби академияһы алдында майҙанда урынлашҡан. Дөйөм бейеклеге 4,5 м (постамент бейеклеге 1,3 м һәм скульптур төркөмө бейеклеге— 3 м). Бронза массаһы— 12 тонн. М. Г. Манизер скульпторы эше 1942-1943 йылдағы ҡышында ҡуйылды [3]. Композицияның үҙәгендә Василий Иванович Чапаев. Уның янында 7 кеше: башҡорт, комиссар, матрос, һалдат, эшсе, партизан, ҡыҙыл армейсы[4]. Һәйкәл Һамарҙа ҡуйылған монументының копияһы. Һамарҙыҡы оригинал 1932 йылда Монументскульптура заводында ҡойолған. 1932 йылда Һамарҙа ҡуйылған. Санкт-Петербург өсөн копия 1932-1933 йылда ҡойолған. 2006 йылда Харбинда ул боҙдан эшләнғән.
Смольный[үҙгәртергә | вики-тексты үҙгәртергә]
Смольный институты — Санкт-Петербургта урынлашҡан йорт, архитектура һәйкәле, Санкт-Петербург Губернаторы резиденцияһы. XIX — XX башында йортта ҡатын-ҡыҙар Смольный институты урынлашҡан. 1917-се йылдын революциянан һуң йортта Ленсовет һәм КПСС-тын ҡала комитеты урынлашҡан.
Исем тураһында.Санкт-Петербург нигеҙләнғән һуң Смольный институт урынында Адмиралтейск верфь һәм флот өзн ыҫмаланы һаҡлағандар (русса смола).
Партия етәкселеғе резиденцияһы.1925 йылда В. А. Щукоһәми В. Г. Гельфрейх архитекторҙар менән йорт революцияһында әһәмиәтенең күрһәтеү өсөн пропилеялар төҙөлгән. 1934 йылда Смольныйҙа Сергей Киров үлтерелгән.
-
Санкт-Петербург, Смольный юлы, 1-се йорт. Дж. Кваренги эше.Классицизм. 1790-1806 йй.
-
И. И. Бродский, «В. И. Ленин Смольныйҙа 1917 йылда», 1930
-
-
Влас органдары[үҙгәртергә | вики-тексты үҙгәртергә]
Дәүләт власы 14.01.1998 көндә ҡабул ителгән Уставына ярашлы эшләй. Юғары вазифаһы — Губернатор. Санкт-Петербурга йәшәғән граждандары менән 5 йылға һайлана[5]. 2011 йылдан августан Губернатор — Георгий Полтавченко.
Гидрография[үҙгәртергә | вики-тексты үҙгәртергә]
Санкт-Петербургтын йылғалары оҙонлоғо дөйөм 282 км. Ҡаланың майҙаның 7 %-һыу. Санкт-Петербург һаҙлыҡта төҙөлгәс, биҡ күп каналадар төҙөргә тура килде (ерҙе ҡоротоу өсөн). XIX быуатында Нева дельаһы 48 йылға һәм 101 утрауҙан торҙо. XX быуатта каналдарҙы күмеп, бер нисә йылғалар бөтөрөп, утрауҙар һаны 48 тиклем кәмене. Ҡаланың иң баш йылғаһы — Нева, Балтик диңгеҙғә аға.
Утрауҙар:
Административ ҡоролошо[үҙгәртергә | вики-тексты үҙгәртергә]
Юғары уҡыу йорттары[үҙгәртергә | вики-тексты үҙгәртергә]
- Санкт-Петербург дәүләт университеты
- Политехник
- Аграр
- Архитектура-төҙөлөш
- Иҡтисад һәм финанс
- Тау
- Юғары иҡтисад мәктәбе филиалы
- Cкульптура, архитектура һәм рәсем сәнғәте
- Рәсәй Президенты янында халыҡ хужалығы һәм дәүләт хеҙмәт Рәсәй академияһы(РАНХиГС) филиалы.
Климат[үҙгәртергә | вики-тексты үҙгәртергә]
Ҡала байрамдар һәм иҫтәлекле даталар[үҙгәртергә | вики-тексты үҙгәртергә]
- 14 ғинуар — Санкт-Петербургтын Уставы көнө
- 18 ғинуар — 1943 йылда Ленинградтын блокаданы йыртыу көнө
- 27 ғинуар — 1944 йылда Ленинградтын блокаданы тулығынса сыгыу көнө
- 10 февраль — Пушкин хәтере көнө (1837 вафат булды)
- 27 май — Ҡала көнө (1703 йылда һалынған)
- 5 июнь — Диңгеҙҙән мина блокаданы бөтөрөү көнө (1946 йыл; 2006 йылдан байрам ителә);
- 9 июнь — Петр I тыуған көнө (1672)
- июнден 20-сы көндәре — «Алые паруса», мәктәп тамамлаусылар көнө (1968 −1979 һәм 2005 йылдан алып байрам ителә);
- 1 июль — Реставратор көнө (2006)[8];
- 15 август — Старая Ладога көнө — первой столицы Руси, предшественницы Санкт-Петербурга (основана в 753 году);
- 8 сентябрь — Ленинградтын блокаданын корбандары хэтере көнө
- 12 сентябрь — Александр Невский изге мәйеттәрзе Санкт-Петербургка кусереу (1724 йыл), Ништадтского мир килешеу көнө(1721 йыл).
Санкт-Петербург водоканалы[үҙгәртергә | вики-тексты үҙгәртергә]
Санкт-Петербург водоканалы — дәүләт унитар предприятиеһы, Санкт-Петербургсыларҙы һыу менән тьәминь иткән ойошма. Инфраструктура:
- Канализация селтәре оҙонлоғо — 8245,58 км
- Тоннель колллекторҙар оҙонлоғо — 232,17 км
- Һыу тапшырыу селтәре оҙонлоғо — 6665,42 км
Тәүлек сигендә һыу тапшырыу[үҙгәртергә | вики-тексты үҙгәртергә]
Транспорт[үҙгәртергә | вики-тексты үҙгәртергә]
Ҡалала 5 тимер юл вокзалы бар.
1 аэропорт. Пу́лково (IATA: LED, ICAO: ULLI) (1974 йылға тиклем — «Шоссейная») — Санкт-Петербургтың берҙәм аэропорты. Терминалдар Мәскәү районда урынлашҡан. 2014 йылда ошо терминалдарҙан тора:
- Пулково-1 (эске һәм халыҡ-ара рейстар)
- Пулково-2 (халыҡ-ара рейстар)
- Пулково-3 (бизнес-авиация)
Мәскәү вокзалы[үҙгәртергә | вики-тексты үҙгәртергә]
Мәскәү вокза́лы (1924 йылға тиклем — Николаевский) — Санкт-Петербургтын төп тимер юл вокзалы, пассажирҙарҙы хеҙмәтләндереү үҙәге. Санкт-Петербургтың 5 тимер юл вокзалдарының береһе. Бина 1847—1851 йылдарҙа төҙөлә, архитекторҙары К. А. Тон, Р. А. Желязевич. Мәскәүҙәге Ленинград вокзалының күсермәһе. 1931 йылда вокзалдан беренсе фирма поезы — «Красная стрела» китә. 1993 йылда вокзалда урынлашҡан В. И. Ленин бюсы Пётр I бюсына алмаштырыла[9].
Галерея[үҙгәртергә | вики-тексты үҙгәртергә]
-
-
Клодт Пётр Карловичтын Санкт-Петербургта Николай I һәйкәл.
-
Санкт-Петербург дәүләт университеты Көнсығыш факультеты эргәһендә Төрөк үҙәге янында Әхмәтзәки Вәлиди Туған һәйкәле (Санкт-Петербург, Василеостровский районы
-
-
Иҫкәрмәләр[үҙгәртергә | вики-тексты үҙгәртергә]
- ↑ http://www.gks.ru/free_doc/new_site/population/demo/Popul2016.xls
- ↑ 30 лет Октябрьскому мосту // Голос Череповца. — № 47 (1565) (от 29 ноября 2011 г.)
- ↑ Мемориальная табличка на постаменте памятника
- ↑ Б. Н. Калинин, П. П. Юревич. Памятники и мемориальные доски Ленинграда. — Л.: Лениздат, 1979. — 519 с.
- ↑ О выборах высшего должностного лица Санкт-Петербурга - Губернатора Санкт-Петербурга (с изменениями на 22 марта 2013 года). Официальный портал администрации СПб. Тәүге сығанаҡтан архивланған 27 май 2013. 27 май 2013 тикшерелгән.
- ↑ Ленинград: Историко-географический атлас — М.: Главное управление геодезии и картографии при Совете министров СССР, 1981. — Б. 59.
- ↑ Санкт-Петербурга «О территориальном устройстве Санкт-Петербурга» (с изменениями на 13 июля 2011 года) О территориальном устройстве Санкт-Петербурга. gov.spb.ru. 12 август 2011 тикшерелгән.
- ↑ День реставратора (урыҫ.). «Союз реставраторов Санкт-Петербурга» (2006-07-02). Тәүге сығанаҡтан архивланған 14 октябрь 2012. 2 октябрь 2012 тикшерелгән.
- ↑ Московский вокзал
Керчь | Киев | Ленинград | Минск | Мурманск | Мәскәү | Новороссийск | Одесса
Севастополь | Смоленск | Тула |
- Алфавит буйынса тораҡ пункттары
- Алфавит буйынса Бөтә донъя мираҫы
- Рәсәйҙең мәҙәни мираҫы объекттары
- СССР-ҙың герой-ҡалалары
- Санкт-Петербург
- Рәсәй ҡалалары
- Исемдәре алыштырылған тораҡ пункттар
- Миллионер ҡалалар
- Ленинға арнап аталған объекттар
- Кеше исемдәре бирелгән ҡалалар
- Рәсәй субъекттары баш ҡалалары
- Рәсәйҙең федераль әһәмиәттәге ҡалалары
- Элекке баш ҡалалар
- XVIII быуатта нигеҙләнгән ҡалалар


text:
Сочиҙа II Бөтә Рәсәй спорт журналистары форум-семинары асылдыФото: фото: Дмитрий Слезин
Сочиҙа II Бөтә Рәсәй спорт журналистары форум-семинары асылды
Сочиҙа II Бөтә Рәсәй спорт журналистары форум-семинары асылдыФото: фото: Дмитрий Слезин
Шәмбе, 3 ноябрҙә, Сочиҙа икенсе Бөтә Рәсәй спорт журналистары форум-семинары асылды. Сараны ойоштороусылар булып Рәсәй Олимпия комитеты һәм «Сочи 2014» ойоштороу комитеты ярҙамында РИА Новости медиахолдингы, «Р-Спорт» спорт мәғлүмәттәре агентлығы сығыш яһай.
Иҫегеҙгә төшөрәбеҙ, беренсе бындай форум Сочиҙа 2012 йылдың апрелендә үткәрелгәйне, унда 170-кә яҡын спорт журналисы ҡатнашты.
Әлеге форум 5 ноябргә тиклем эшләйәсәк. Сарала республика һәм төбәк киң мәғлүмәт сараларынан 200-гә яҡын кеше ҡатнаша.
— Бында донъя кимәлендә танылыу яулаған Рәсәй һәм сит ил журналистарын саҡырҙыҡ, — тине РИА Новости агентлығы баш мөхәрриренең беренсе урынбаҫары Максим Филимонов. – Улар үҙ тәжрибәһе менән уртаҡлашасаҡ, был эшебеҙҙе яҡшыраҡ башҡарырға мөмкинлек бирер. Сочиҙа үтәсәк Уйындарға тиклем йылдан аҙ ғына ашыуыраҡ ваҡыт ҡалды.
Рәсәй Олимпия комитеты президентының матбуғат секретары Мария Киселева журналистарҙы Александр Жуков исеменән сәләмләне.
— Был форум һеҙҙең өсөн генә түгел, ойоштороусылар өсөн дә файҙалы булыр, тип ышанам. Беҙ барыбыҙ ҙа профессиональ йәһәттән үҫешергә теләйбеҙ, — тине ул.


text:
Изге Патриарх ғаиләһенең тарихы Башҡортостан менән бәйле — Патриарх Кирилдың матбуғат секретары Фото: С.Власов
Изге Патриарх ғаиләһенең тарихы Башҡортостан менән бәйле — Патриарх Кирилдың матбуғат секретары
Изге Патриарх ғаиләһенең тарихы Башҡортостан менән бәйле — Патриарх Кирилдың матбуғат секретары Фото: С.Власов
ӨФӨ, 2016 йыл, 3 июнь. /«Башинформ» мәғлүмәт агентлығы/.
4 июндә Башҡортостанға ике көнлөк сәфәр менән Изге Патриарх Кирилл килә. Ошо ваҡиға алдынан «Башинформ» агентлығы Патриархтың матбуғат секретары священник Александр Волковтың интервьюһын тәҡдим итә.
Рус православ сиркәүе башлығының Башҡортостанда бер ҡасан да булғаны юҡ, әммә беҙҙең яҡтарҙа Патриархтың олатаһы, иерей Василий Степанович Гундяев, хеҙмәт иткән. Александр Волков әйтеүенсә, Изге Патриарх ғаиләһенең тарихы, ысынлап та, Башҡортостан менән бәйле. Патриарх олатаһын хөрмәтләп иҫкә ала, уның егерменсе быуаттың иң ауыр йылдарында динде һаҡлауҙағы ҡаһарманлығы — Патриархтың рухи мираҫының мөһим өлөшө, образлы итеп әйткәндә, кредоһы. Дөйөм алғанда, Патриарх өсөн ғаилә хәтере бик мөһим, ул ата-бабаларына хөрмәт менән ҡарай, улар өсөн доға ҡыла, ҡәберҙәренә бара. Был — һәйбәт миҫал. Ошо йәһәттән Патриархтың Башҡортостанға килеүе ҙур әһәмиәткә эйә. Башҡортостан — илебеҙҙең мөһим төбәктәренең береһе, республикала православие тормошо әүҙем үҫешә, яңыраҡ яңы епархиялар барлыҡҡа килде. Улар, һис шикһеҙ, Башҡортостанда сиркәү эшмәкәрлеген үҫтереүгә этәргес бирҙе. Патриархтың матбуғат секретары һүҙҙәренсә, ике көн эсендә ул Башҡортостан митрополияһының Өфө һәм Нефтекама епархияларында буласаҡ.
Интервьюны тулыһынса «Детально» бүлегендә уҡырға мөмкин.


text:
Башҡортостан Хөкүмәте менән Берләштерелгән нефть химияһы компанияһы хеҙмәттәшлек тураһында килешеүгә ҡул ҡуйҙыФото: Андрей Старостин
Башҡортостан Хөкүмәте менән Берләштерелгән нефть химияһы компанияһы хеҙмәттәшлек тураһында килешеүгә ҡул ҡуйҙы
Башҡортостан Хөкүмәте менән Берләштерелгән нефть химияһы компанияһы хеҙмәттәшлек тураһында килешеүгә ҡул ҡуйҙыФото: Андрей Старостин
Башҡортостан Республикаһы Хөкүмәте менән «Берләштерелгән нефть химияһы компанияһы» асыҡ акционерҙар йәмғиәте хеҙмәттәшлек тураһында килешеүгә ҡул ҡуйҙы. Документ, кесе йома Өфөлә асылған, «Ҙур химия» IV Халыҡ-ара форумында раҫланды. Килешеүгә Башҡортостан Президенты Рөстәм Хәмитов һәм Берләштерелгән нефть химияһы компанияһы президенты Кирилл Тюрденев ҡул ҡуйҙы.
Килешеүҙе рәсмиләштергәндән һуң брифингта, документ Башҡортостанда яңы полиэтилентерефталат производствоһы төҙөлөшөнә этәргес булып торорға тейеш, тип билдәләнде.
— Берләштерелгән нефть химияһы компанияһын ойоштороу тарихы бер нисә йыл һуҙыла. Әлбиттә, ниһәйәт һүҙҙән эшкә күсербеҙ – төҙөлөш башланасаҡ, яңы предприятие барлыҡҡа киләсәк тип ышаныбыҙ, — тине Рөстәм Хәмитов. — Хөкүмәт үҙ яғынан төрлө ташламалар бирергә әҙер. Тик төҙөлөш тиҙерәк башланһын һәм яңы эш урындары, яңы предприятиелар барлыҡҡа килһен генә.
Кирилл Тюрденевтың әйтеүе буйынса, был этапта Берләштерелгән нефть химияһы компанияһы һәм Мексиканың Alpek концернының уртаҡ предприятиеһы ойошторолдо, заводты проектлау башланды. Яҡын ваҡыт арауығында «проектлауҙы тамамларға һәм төҙөлөш буйынса майҙансыҡҡа сығырға тейешбеҙ».
— Дөйөм инвестициялар – ул тәртиптә 700 миллион доллар, паритет башланғыстарында индерелә: беҙҙең яҡтан 51 процент һәм коллегаларыбыҙ яғынан 49 процент, — тине Кирилл Тюрденев. — Проекттың маҡсаты – полиэтилентерефталат импортын алмаштырыу.
Документ биш йылға, оҙайтыу мөмкинлеге менән иҫәпләнгән. Яҡтар «Башҡортостан Республикаһының социаль-иҡтисадын үҫтереү һәм уның инвестиция йәлеп итеү кимәлен күтәреү маҡсатында Башҡортостан территорияһында компанияның инвестиция проекттарын һөҙөмтәле ғәмәлгә ашырыу буйынса үҙ эшмәкәрлеген координациялауға, шулай уҡ республика территорияһынгда инвестиция проекттарына дәүләт ярҙамы системаһын тормошҡа ашырыуға» үҙҙәренә йөкләмәләр алды.
«Берләштерелгән нефть химияһы компанияһы» асыҡ акционерҙар йәмғиәте – вертикаль интеграцияланған нефть химияһы төркөмө, «Система» акционерҙар финанс корпорацияһы асыҡ акционерҙар йәмғиәтенә инә. Башҡортостандың «Өфөоргсинтез» асыҡ акционерҙар йәмғиәте, «Туймазы газ эшкәртеү предприятиеһы» яуаплылығы сикләнгән йәмғиәте, «Шкапов газ эшкәртеү предприятиеһы» яуаплылығы сикләнгән йәмғиәте һәм «Бисфенол» яуаплылығы сикләнгән йәмғиәтенә эйә.


text:
ВЦИОМ рәсәйҙәр араһында популяр булған биш балыҡты атаны
ӨФӨ, 2016 йыл, 6 апрель. /«Башинформ» мәғлүмәт агентлығы, Ксения Калинина/.
Йәмәғәтселек фекерен өйрәнеү буйынса Бөтә Рәсәй үҙәге (ВЦИОМ) һәм «Минтай тотоусылар ассоциацияһы» коммерцияға ҡарамаған ойошмаһы «балыҡ» баҙарындағы өҫтөнлөктәргә арналған һорау алыу мәғлүмәттәрен килтерҙе.
Сельдь балығы иң популяр һанала — тап уны йышыраҡ һатып алалар (84 процент). Икенсе урында — скумбрия (77 процент), өсөнсөлә — минтай (62), һуңынан һөмбаш (56) һәм тәрәс балығы (55).
Рәсәйҙәрҙең 87 проценты — туңдырылған, 74 проценты аҙ тоҙланған балыҡҡа өҫтөнлөк бирә.
Дөйөм алғанда, һорау алыныусыларҙың күпселеге (88 процент) балыҡ һәм балыҡ ризығы ашай. Респонденттарҙың 12 проценты ғына уны ҡулланыуҙан ҡәтғи рәүештә баш тарта. Сәбәптәре — балыҡ яратмау (40 процент), хаҡының юғары булыуы (36), сифатлы продукция эҙләүҙә ауырлыҡтар (24).


text:
Түбәнге Саксония
Түбәнге Саксония (нем. Niedersachsen — Германия федераль штаты. Административ үҙәге — Һанновер ҡалаһы. Был штат Төньяҡ дингеҙ менән йыуыла.
Йөкмәткеһе
Тарихы[үҙгәртергә | вики-тексты үҙгәртергә]
- Саксония (герцоглыҡ) (VII—XIV б.)
- Брауншвейг-Люнебург (1235—1807)
- Наполеон Францииһына бойһонған Вестфалия Короллеге (1807—1813), башҡалаһы Гессен ерендәгә Кассель ҡалаһы.
- Һанновер Короллеге (1814—1866)
- Пруссияның Һанновер провинцияһы (1866—1945)
Штат 1946 йылда Пруссияның Һанновер провинцияһына, Ольденбург, Брауншвейг, Шаумбург-Липпе кеүек, немец ерҙәре ҡушылғас барлыҡҡа килә.
География[үҙгәртергә | вики-тексты үҙгәртергә]
Түбәнге Саксония ҙурлығы буйынса Бавариянан ҡалышып Германияла икенсе урында тора. Төньяғы Төньяҡ диңгеҙе менән сиктәш, көньяҡ-көнсығышы Гарц тауҙары менән сикләнгән. Түбәнге Саксонияның ҙур өлөшө тигеҙлектә урынлашҡан. Түбәнге Саксонияның Люнебург далаһы (урыҫ. Люнебургская пустошь нем. Lüneburger Heide) тигән билдәле өлөшө Һарц тауҙары һәм Төньяҡ диңгеҙе араһында урынлашҡан.
Ауыл хужалығы[үҙгәртергә | вики-тексты үҙгәртергә]
Балсыҡлы-ҡомло ер булғанлыҡтан ауыл хужалығы яҡшы үҫешкән. Бөртөклө культураларҙан башҡа рапс (әүернә сәскәһе), шәкәр сөгөлдөрө, салат, кәбеҫтә, кишер, спаржа (себен ҡыуағы үләне) һәм йәшел кәбеҫтәҫтә үҫтерелә. Түбәнге Саксонияның төньяғында, игенселек һәммалсылыҡтан башҡа емеш үҫтереү ҙур роль уйнай.
Сәйәсәт[үҙгәртергә | вики-тексты үҙгәртергә]
1946 йылдан башлап Түбәнге Саксонияның премьер-министрҙары:
- 1946—1955: Гинрих Вильгельм Копф, СДПГ
- 1955—1959: Генрих Гелльвеге, Немецкая Партия
- 1959—1961: Гинрих Вильгельм Копф, СДПГ
- 1961—1970: Георг Дидерихс, СДПГ
- 1970—1976: Альфред Кубель, СДПГ
- 1976—1990: Эрнст Альбрехт, ХДС
- 1990—1998: Герхард Шрёдер,СДПГ
- 1998—1999: Герхард Глоговский, СДПГ
- 1999—2003: Зигмар Габриэль, СДПГ, — экология министры
- 2003 — бөгөнгө көнгә тиклем: Кристиан Вульфф, ХДС
Иҡтисат[үҙгәртергә | вики-тексты үҙгәртергә]
Түбәнге Саксонияның иҡдисады ауыл хужалығына бәйле, шулайҙа автомобильдәр төҙөү үҫешкән, мәҫәлән Фольксваген (VW) Вольфсбург ҡалаһында.
Фән[үҙгәртергә | вики-тексты үҙгәртергә]
Түбәнге Саксонияның иң әһәмиәтле фән учереждениелары Гёттинген ҡалаһында Георг-Август ис. Гёттинген университеты, Брауншвейг техник университеты (de:Technische Universität Braunschweig), (de:Medizinische Hochschule Hannover), Һанновер ветеринария институты (de:Tierärztliche Hochschule Hannover) һ.б.


text:
Халыҡ-ара Ислам конференцияһы
Кесе йома Өфөлә «Волга-Урал төбәгендә ислам цивилизацияһы» халыҡ-ара симпозиумы үтәсәк. Ошо айҡанлы республика баш ҡалаһына Ислам конференцияһы ойошмаһының генераль секретары Экмеледдин Ихсаноглу киләсәк. Шулай уҡ Рәсәйҙең төрлө төбәктәренән һәм сит илдәрҙән — Ҡаҙағстан, Үзбәкстан, Төркмәнстан, Ҡырғыҙстан, Төркиә, Германия, Һиндостан, Литва, АҠШ, Италия, Марокконан филология, боронғо телдәр, педагогика һәм сәйәсәт тарихы өлкәһендәге белгестәр киләсәк. Симпозиумда республика юғары уҡыу йорттары ғалимдары ла ҡатнашасаҡ.
Ислам конференцияһы ойошмаһы делегацияһы Өфөлә өс көн буласаҡ. Был ваҡыт эсендә ҡунаҡтар Уралда һәм Волга буйында исламды үҫтереү мәсьәләләрен тикшереү генә түгел, шулай уҡ М. Аҡмулла исемендәге Башҡорт дәүләт педагогия университетына, Рәсәй Фәндәр академияһы Өфө ғилми үҙәге Этнологик тикшеренеүҙәр институтының Археология һәм этнография музейына барырға, Рәсәй мосолмандарының Үҙәк диниә назараты рәйесе юғары мөфтөй Тәлғәт Тажетдин менән осрашырға планлаштыралар.


text:
20 майҙа енәйәт эштәрен тикшереү буйынса граждандар ҡабул ителә
20 майҙа РФ Президентының Башҡортостан Республикаһындағы йәмәғәт ҡабул итеү бүлмәһендә енәйәт эштәрен тикшереү мәсьәләләре буйынса граждандар ҡабул ителәсәк.
Мөрәжәғәт итеүселәрҙе Рәсәй Федерацияһы Тәфтиш комитетының Башҡортостан Республикаһы буйынса Тәфтиш идаралығы етәксеһе урынбаҫары Алексей Алчинов ҡабул итәсәк.
Башлана — 10 сәғәттә.
Йәмәғәт ҡабул итеү бүлмәһенең адресы: Өфө, Цюрупа урамы, 100 («Үҙәк баҙар» транспорт туҡталышы). Белешмәләр һәм алдан яҙылыу өсөн телефондар: 251-64-39, 251-77-91.


text:
Республикала 100 меңдән ашыу кеше «Оҙайлы хеҙмәт стажы булған хеҙмәт ветераны» исеме алған
Бөгөнгө көнгә Башҡортостанда йәшәгән 100 меңдән ашыу кеше «Оҙайлы хеҙмәт стажы булған хеҙмәт ветераны» исеме алған. Граждандарҙың яңы льготалы категорияһы республикала 2012 йылдың 1 ғинуарынан индерелде.
БР Хеҙмәт һәм халыҡты социаль яҡлау министрлығының матбуғат хеҙмәтенән хәбәр итеүҙәренсә, яңы категорияға ҡараған хемәт ветерандары һаны төбәктә йәшәгән льготалар менән ҡулланыусыларҙың 22,5 процентын тәшкил итә. Оҙайлы хеҙмәт стажы булған хеҙмәт ветерандары өсөн ай һайын аҡсалата түләү күләме 145,93 һумға тиң.
2012 йылда республика бюджетынан был маҡсаттарға 163 миллион һумдан ашыу аҡса бүленгән.
Рәсәйҙә дөйөм билдәләнгән пенсия йәшенә еткән (ирҙәр өсөн – 60 йәш, ҡатындар өсөн – 55 йәш), шул тәртиптә 40 һәм 35 йыл хеҙмәт стажы булған, бер ниндәй ҙә ташламалар менән ҡулланмаған граждандар «Оҙайлы хеҙмәт стажы булған хеҙмәт ветераны» исеме алыу өсөн йәшәү урыны буйынса хеҙмәт һәм халыҡты социаль яҡлау идаралығына (идаралыҡ бүлегенә) мөрәжәғәт итә ала.


text:
Фото:
Өфөнөң 2-се йылылыҡ электр станцияһындағы реконструкцияланған ҡаҙандар һыуыҡтарҙа һынау үтте
Фото:
Өфөләге 2-се йылылыҡ электр станцияһының яңыртылған һыу йылытыусы ике ҡаҙаны файҙаланыуға тапшырылған тәүге ҡышта уңышлы эшләне. Улар көсөргәнештәр артҡан осорҙа ҡулланыусыларға йылылыҡ энергияһы етештереү өсөн тәғәйенләнгән. Энергетиктарҙың өмөттәре аҡланды.
Һыу йылытыу ҡаҙандарын реконструкциялау йылылыҡ электр станцияһын яңынан техник йыһазландырыуҙың мөһим этабы булды. Ҡаҙандарҙың етештереү ҡеүәте 100-ҙән сәғәтенә 120 Гкалға артты. Был, үҙ сиратында, йылылыҡ электр үҙәгенең уртаса баҫымлы блок агрегаттарынан көсөргәнеште яңыртылғандарына күсерергә мөмкинлек бирҙе. Агрегаттар демонтажланған, уларҙың урынында яҡын арала быу-газ ҡулайламаһы төҙөлөшө башлана — әле унда фундамент эштәре башҡарыла, тәүге свайҙар ҡағыла.
Быйылғы ҡышта ике һыу йылытыу ҡаҙаны ла әүҙем ҡулланылған, шулай ҙа 2-се ҡаҙан ауырлыҡтың төп өлөшөн үҙ өҫтөнә алған. Ҡаты һыуыҡтарҙа селтәрҙәге һыуҙы билдәләнгән кимәлдә тотоу өсөн ҡаҙандар тәүлек әйләнәһенә эшләгән. Элек, реконструкцияға тиклем, бындай һыуыҡтарҙа бер нисә белгестең бергә эшләүе талап ителгән. Хәҙер иһә үҙәк идара итеү щитынан бер машинист барыһын да контролдә тота. Компьютер мониторында агрегаттар эшенең бар күрһәткестәре лә асыҡ күренә. Был температура графигын бирелгән үлсәмдә тоторға, эштең экономиялы режимын һаҡларға ярҙам итә.
«Башкирэнерго» асыҡ акционерҙар йәмғиәтенән хәбәр итеүҙәренсә, әлеге мәлдә ике ҡаҙанлыҡ та резервта тора, ләкин һауа температураһы ныҡ түбәнәйгәндә улар тиҙ арала эшкә ҡушыласаҡ.


text:
Белорет районында яңы тарихи яҙыу барлыҡҡа килде Фото: Белорет районы хакимиәте
Белорет районында яңы тарихи яҙыу барлыҡҡа килде
Белорет районында яңы тарихи яҙыу барлыҡҡа килде Фото: Белорет районы хакимиәте
ӨФӨ, 2015 йыл, 6 июль. /«Башинформ» мәғлүмәт агентлығы, Гөлфиә Акулова/.
Белорет районында яңы тарихи яҙыу барлыҡҡа килде. «Әзекәй ауылы — ҡатай төйәге!» тип яҙылған алтаҡта ауылға ингән ерҙә ҡуйылды.
Район хакимиәтенән хәбәр итеүҙәренсә, был Белорет ерендә тыуған яҡтың тарихын хәтергә төшөрөүсе берҙән-бер тарихи күрһәткес түгел. Ҡаһарман ауылына ингән ерҙә, Тамьян ҡәбиләһе башлығы, көньяҡ-көнсығыш башҡорттарҙы Рус дәүләтенә ҡушылырға өндәүселәрҙең береһе ерләнгән урында, «Шәғәле Шаҡман төйәге» тигән алтаҡта ҡуйылған.
Белешмә. Хәҙерге Белорет районы биләмәһендә элек-электән ҡатайҙар һәм тамьяндар йәшәгән. Элек был урын Өфө губернияһының Ҡатай олоҫо һаналған. Башҡорттарҙың ҡатай төркөмө — Ҡатай, көньяҡ-көнсығыш башҡорттар Тамьян ырыуына инә.


text:
Өфөлә тәүге тапҡыр Башҡортостан Республикаһының Демографик доклады тәҡдим ителде
ӨФӨ, 2014 йыл, 15 декабрь. /«Башинформ» мәғлүмәт агентлығы, Ләйлә Аралбаева/.
Өфөлә «Башҡортостан Республикаһы модернизациялау һәм инновацион үҫеш шарттарында» тип аталған Бөтә Рәсәй фәнни конференцияһы үтте. Сараның ойоштороусыһы – Башҡортостан Фәндәр академияһының социаль-сәйәси һәм хоҡуҡи тикшеренеүҙәр институты.
Конференцияның беренсе көнөндә республиканың демографик үҫеше мәсьәләләре тикшерелде. Институттың ғаилә лабораторияһы һәм демографияһы ғалимдары ғилми йәмәғәтселеккә Башҡортостан Республикаһы Демографик докладының тәүге сығарылышын тәҡдим итте. Был эш — төбәк, шулай уҡ айырым муниципаль берәмектәр кимәлендә Башҡортостандағы демографик үҫеште күп яҡлы тикшереүгә нигеҙләнгән республикалағы беренсе фәнни баҫма.
Институттың ғаилә лабораторияһы һәм демографияһы ғалимдары үҙ сығыштырында республиканың демографик үҫешенең төп өлкәләрендә килеп тыуған хәлдең үҙенсәлектәрен — тыуымды, үлемде, миграцияны билдәләне.
Конференцияла БР Дәүләт — Йыйылышының һаулыҡ һаҡлау, социаль сәйәсәт һәм ветерандар эше буйынса комитет рәйесе Николай Никитин, БР Фәндәр академияһы президенты Рәмил Бәхтизин, Институт директоры Рим Вәлиәхмәтов, шулай уҡ Мәскәү ғалимдары — демографик тикшеренеүҙәр өлкәһендә билдәле эксперттар һәм белгестәр Михаил Денисенко менән Борис Денисов ҡатнашты.
Конференция сиктәрендә фәнни семинар ойошторолдо, унда Институттың өлкән ғилми хеҙмәткәре Ирина Лакман эконометрик анализ ысулдарына нигеҙләнгән эш һөҙөмтәләре, социаль-иҡтисади факторҙарҙың тыуым кимәленә йоғонто яһауы тураһында һөйләне. Михаил Денисенко (Милли тикшеренеүҙәр университетының демография институты — Юғары иҡтисад мәктәбе) менән Борис Денисов (Ломоносов исемендәге Мәскәү дәүләт университетының демография һәм ил халҡы иҡтисады лабораторияһы) үткәрелгән сараға үҙ баһаһын бирҙе.
Конференцияның икенсе көнө Институттың Кеше потенциалын өйрәнеү үҙәгендә уҙҙы. Бында Михаил Денисенко Өфөнөң юғары уҡыу йорттары студенттары менән осрашты, Милли тикшеренеүҙәр университетының демография институты — Юғары иҡтисад мәктәбендә уҡыу мөмкинлектәре, аспиранттар өсөн уҡыу программалары менән таныштырҙы. Борис Денисовтың сығышы социаль-демографик процестарҙы статистик һәм социологик анализлау, Рәсәйҙе һәм уның төбәктәрен социаль үҫтереү перспективаларына арналды.
Конференцияла Өфөнөң фәнни һәм белем биреү үҙәктәре ғалимдары, министрлыҡ һәм ведомсто белгестәре ҡатнашты. Сара белгестәргә республиканың социаль-демографик үҫешенең мөһим мәсьәләләре буйынса фекер алышырға мөмкинлек бирҙе.


text:
Рәсәй Почтаһы гәзиттәрҙе килтереү өсөн тарифтарҙы үҙгәрешһеҙ ҡалдырҙы Фото: Олег Яровиков
Рәсәй Почтаһы гәзиттәрҙе килтереү өсөн тарифтарҙы үҙгәрешһеҙ ҡалдырҙы
Рәсәй Почтаһы гәзиттәрҙе килтереү өсөн тарифтарҙы үҙгәрешһеҙ ҡалдырҙы Фото: Олег Яровиков
ӨФӨ, 2015 йыл, 24 февраль. /«Башинформ» мәғлүмәт агентлығы, Розалиә Вәлиева/.
Рәсәй Почтаһы тарафынан көндәлек гәзиттәрҙе килтереү хаҡы 2014 йылғы кимәлдә ҡала һәм артмаясаҡ, тип хәбәр итте Башҡортостан буйынса федераль почта элемтәһе идаралығының матбуғат хеҙмәте.
Был ҡарар үҙәк, шулай уҡ республика гәзиттәренә лә ҡағыла. Көрсөккә ҡаршы саралар 2015 йылдың 1 апреленән ғәмәлгә инә, тип аңлаттылар ведомствола.
«Көндәлек, тәү сиратта ижтимағи-сәйәси гәзиттәр халыҡ өсөн ҙур социаль әһәмиәткә эйә. Шуға күрә Рәсәй Почтаһы көндәлек гәзиттәргә өҫтәмә ярҙам күрһәтергә һәм быйыл уларҙы таратыу өсөн тарифтарҙы арттырмаҫҡа хәл итте», — тип һыҙыҡ өҫтөнә алды Рәсәй Почтаһы генераль директорының почта бизнесы буйынса урынбаҫары Инесса Галактионова.
Баҫмалар исемлегендә — тиҫтәләрсә көндәлек гәзиттәр, уларҙы килтереү хаҡы 2014 йылғы кимәлдә ҡала. Улар араһында «Ведомости», «Коммерсант», «Известия», «Российская газета», «Новые известия», «Комсомольская правда», «Московский комсомолец», «Независимая газета», «Гудок», «Советский спорт», «Спорт-Экспресс», «Красная звезда», шулай уҡ республиканың ижтимағи-сәйәси гәзиттәре бар.
Ҡалған баҫма киң мәғлүмәт саралары өсөн тарифтар 2014 йылғы инфляция кимәленән кәмерәк индексацияланасаҡ.
Рәсәй Почтаһы 2015 йылдың икенсе ярты йыллығына яҙылыу кампанияһы осоронда гәзит-журналдарға яҙылыуға ярҙам итеү буйынса сараларға бөтәһе яҡынса 700 миллион һум йүнәлтәсәк. Шулай уҡ Рәсәй Почтаһы баҫмаларҙы килтереүгә 17 процент ташлама алыу өсөн республика киң мәғлүмәт сараларының сикке тиражын ике тапҡырға — биш мең данаға тиклем кәметте һәм 2014 йылғы кимәлдән кәмерәк хаҡтар буйынса матбуғатҡа яҙылыу ун көнлөгөн үткәреү хаҡында иғлан итте.


text:
Ҡортбаш
Ҡортбаш (урыҫ.ципреи йәки каури, лат. Cypraea — кипреи, ингл. cowry, cowrie) — Cypraeidae ғаиләһенән булған ҡорһаҡ аяҡлы диңгеҙ молюскалары ырыуынан.
Ҡортбаш башҡорт тарихында һәм көнкүрешендә[үҙгәртергә | вики-тексты үҙгәртергә]
Ҡортбаш - башҡорт халҡында күҙ тейеүҙән һаҡлаусы бетеү һәм биҙәнеү әйбере булараҡ ҡулланылған бәләкәй генә диңгеҙ ҡабырсағы.
Ҡортбаш ҡатын - ҡыҙҙы, бала - сағаны күҙ тейеүҙән, төрлө ҡара көстәрҙән ҡурсалай тип һаналған.Ҡабырсыҡтар, ғәҙәттә, ҡашмау таҫмаһының ситтәренә, еләнгә, шулай уҡмалайҙарҙың түбәтәйҙәренә тегеп ҡуйылыр булған. Ҡортбаш фәнни әҙәбиәттә каури(һинд телендә) тип атала. Ул башлыса Малодив утрауҙарында осрай һәм ошо утрауҙарҙан Һиндостан ярымутрауы менән Африкаға үтеп ингән. Каури- ҡортбаш беҙҙең эраның 400-сө йылынан алып ХХ быуат башына тиклем Һиндостанда бәләкәй аҡса берәмеге сифатында ҡулланылған. Мәҫәлән: 3000-1200 бөртөк 1 рупийға торошло булған. Башҡорт халҡы ҡортбаш ҡабырсығы менән бик борондан таныш. Шуға күрә атамаһы бар, һәм беҙҙең милли кейемдә лә урын алған. Күрәһең, был диңгеҙ ҡабырсыҡтары башҡорттарҙың Һиндостан менән тығыҙ сауҙа бәйләнеше һөҙөмьәһендә килеп ингән. Башҡорттарҙың бик борон Һиндостанға барып йөрөгәне тураһында тарихсылар күп дәлилдәр килтерәж. Шулай итеп, "ҡортбаш" тип үҙенсәлекле исем менән аталған кескәй диңгеҙ ҡабырсаҡтары боронғо башҡорт тарихының әле асылмаған серҙәрен һаҡлай.
Әҙәбиәт[үҙгәртергә | вики-тексты үҙгәртергә]
- Батыршина Гульназ Рафаиловна.Терминология родинного обряда башкир(этнолингвистический анализ).Диссертации на соискание ученой степеникандидата филологических наук.
- Мәктәп календары. 2004 йыл, 124-се бит.


text:
Фото:
Ишембайҙан Рифат Әйүпов 2012 йылдың иң яҡшы башҡорт теле һәм әҙәбиәте уҡытыусыһы булды
Фото:
Ишембай ҡалаһының 8-се дөйөм белем биреү мәктәбе уҡытыусыһы Рифат Әйүпов «Башҡорт теле һәм әҙәбиәте йыл уҡытыусыһы-2012» төбәк-ара конкурсында Гран-при яуланы. Наградлау тантанаһы М.Кәрим исемендәге Милли йәштәр театрында үтте.
Был юлы һөнәри оҫталыҡ бәйгеһендә 57 кеше ҡатнашты. Конкурста ҡатнашыусылар асыҡ дәрестәр, оҫталыҡ дәрестәре үткәрҙе, үҙҙәренең инновацион тәжрибәһе менән уртаҡлашты, «Беҙҙән һуң нимә ҡала» темаһына лекция менән сығыш яһаны, шулай уҡ фекер алышыуҙа ҡатнашты.
Был бәйгелә башҡа төбәктәрҙән дә уҡытыусыларҙың ҡатнашыуы мөһим, тип билдәләне Башҡортостандың мәғариф министры Әлфис Ғаязов.
— Был юлы конкурсҡа Ырымбур, Һамар, Силәбе өлкәләренән вәкилдәр килде, — тине ул. – Башҡорт телен һәм әҙәбиәтен уҡытыуҙа беҙҙең ҡаҙаныштарҙы, алдынғы тәжрибәне пропагандалау конкурстың төп маҡсаты булып торҙо. 57 ҡатнашыусының һәр береһе үҙенең инновацион технологияларын һәм методикаларын тәҡдим итеп, ниндәйҙер яңылыҡ индерә, быларҙың барыһы ла башҡалар өсөн өлгө була ала, — тип иҫәпләй Әлфис Ғаязов.
Биш финалистан тыш, төрлө номинацияларҙа призерҙар ҙа билдәләнде. Шулай уҡ бәйгелә ҡатнашыусыларға бағыусыларҙан һәм республика киң мәғлүмәт саралары вәкилдәренән махсус приздар тапшырылды.
— Башҡорт теле һәм әҙәбиәте уҡытыусыһы һөнәре менән бер рәттән икенсе белгеслеккә лә уҡыным. Ул миңә ҡыҙығыраҡ тойолдо, — тине конкурста еңеүсе Рифат Әйүпов. – Мин юрист булырға теләнем, шуға күрә юғары уҡыу йортон тамамлағандан һуң тәфтишсе булып эшләй башланым. Әммә ике йылдан һуң яҙмыш ҡушыуы буйынса мәктәпкә килдем, һәм бына 15 йыл инде был изге һәм һөҙөмтәле һөнәргә тоғро булып ҡалам. Өләсәйем менән ҡартатайым шулай уҡ уҡытыусы булған. Был да минең һайлауға йоғонто яһағандыр, моғайын. Эшемде, уҡыусыларымды яратам, тағы мәктәпкә килер өсөн каникулдар бөтөүен түҙемһеҙләнеп көтөп алам. Уҡытыусы һөнәрендә төрлөһө була – ауыр мәлдәр ҙә, бәхетле саҡтар ҙа. Уҡыусыларым олимпиадаларҙа еңеү яулаһа, улар менән бергә ҡыуанам. Уларҙың еңеүе – минең еңеү.
Рифат Әйүпов фекеренсә, уҡытыусы, тәү сиратта, уҡыусылары өсөн дуҫ булырға тейеш.
— Балалар күңеле бик нескә була, ысын менән ялғанды улар тиҙ айыра, һиҙә. Шуға күрә беҙ һәр ваҡыт ғәҙел кеше булып ҡалырға тейеш, — тип иҫәпләй конкурста еңеүсе.


text:
15 март
15 март — григориан стиле буйынса йылдың 74-се (кәбисә йылында 75) көнө. Йыл аҙағына тиклем 291 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
Тарихи ваҡиғалар[үҙгәртергә | вики-тексты үҙгәртергә]
- 1927 — ДнепроГЭС төҙөлә башлай.
- 1935 — Башҡорт Автономиялы Совет Социалистик Республикаһы Ленин ордены менән наградлана.
- 1938 — Сәғүд Ғәрәбстанында нефть табыла.
Был көндө тыуғандар[үҙгәртергә | вики-тексты үҙгәртергә]
- 1915 — Әһлетдинов Фәйзулла Хәзи улы, Бөйөк Ватан һуғышында ҡатнашыусы, Советтар Союзы Геройы (1943).
- 1936 — Тайфур Сәғитов, башҡорт яҙыусыһы, БАССР-ҙың атҡаҙанған мәҙәниәт хеҙмәткәре (1986).
- 1939 — Әхмәт Сөләймәнов, башҡорт фольклорсы-ғалимы, Башҡортостандың Салауат Юлаев исемендәге дәүләт премияһы лауреаты (1987).
- 1950 — Камил Йыһаншин, яҙыусы, Башҡортостандың Салауат Юлаев исемендәге дәүләт премияһы лауреаты (2012).
Был көндө үлгәндәр[үҙгәртергә | вики-тексты үҙгәртергә]
- 44 йыл б.э.т. — Гай Юлий Цезарь, Боронғо Рим дәүләт эшмәкәре, полководец һәм яҙыусы (тыуғаг б.э.т. 102 йәки б.э.т. 100).


text:
Өфөлә троллейбустар сығарыу ике тапҡырға тиерлек артты
Өфөлә троллейбустар сығарыу былтырғы менән сағыштырғанда ике тапҡырға тиерлек артты. Был турала шишәмбе көнө мэриялағы кәңәшмәлә Өфө хакимиәтенең сәнәғәт бүлеге начальнигы Александр Зарубин хәбәр итте.
— Туғыҙ айҙа Башҡортостан троллейбус заводы 92 троллейбус сығарҙы, уларҙың 55-е ҡулланыусыларға оҙатылды ла инде, — тине ул. – Ә былтыр ошо уҡ осорҙа 49 ғына етештерелгәйне.
Хәйер, ҡала хакимиәте башлығы Павел Качкаевтың һүҙҙәренә ҡарағанда, был тәү ҡарашҡа оптимистик күрһәткес ысынында иһә артыҡ юғары ла түгел.
— Уҙған йыл менән сағыштырғанда беҙ производствоның күтәрелеүен күҙәтәбеҙ, — тине Павел Качкаев. – Ләкин ысынында иһә был тармаҡ иҡтисади көрсөккә тиклемге кимәлгә лә етмәгән әле. Элекке йылдарҙа Өфөлә 125 самаһы троллейбус сығарыла торғайны. Һәм был норма тип иҫәпләнде.


text:
Өфөлә бала баҡсаларын төҙөү темптары арта
Өфөлә йәнә бер бала баҡсаһы сафҡа индерелде. 105-се «Теремок» бала баҡсаһын асыу тантанаһы баш ҡаланың Совет районында үтте.
«Теремок» барлыҡ заман талаптарына яуап бирә. Унда 100 кешегә иҫәпләнгән дүрт төркөм эшләй. Өфө хакимиәтенең матбуғат хеҙмәтенән хәбәр итеүҙәренсә, һәр төркөм йоҡо, уйын һәм туҡланыу бүлмәләре менән тәьмин ителгән.
Яңы учреждениела табип кабинеты, процедуралар бүлмәһе бар. Туҡланыу блогы, шулай уҡ психолог, логопед, методист бүлмәләре заманса ҡорамалдар менән йыһазландырылған.
2012 йылда Өфөлә йәмғеһе өс бала баҡсаһы файҙаланыуға тапшырылды. Йәнә 10 мәктәпкәсә белем биреү учреждениеһын төҙөү планлаштырыла. Сағыштырыу өсөн: 2011 йылда республиканың баш ҡалаһында туғыҙ бала баҡсаһы асылғайны.
Өфө хакимиәте башлығы Ирек Ялалов фекеренсә, бындай төҙөлөш темптары һаҡланһа, алдағы дүрт-биш йылда ҡалала бала баҡсаларына сираттар мәсьәләһен хәл итеп буласаҡ.


text:
Һыуыҡҡул ауылында Рөстәм Хәмитов комбайндар ремонтлау цехының эшмәкәрлеге менән таныштыФото: Олег Яровиков
Һыуыҡҡул ауылында Рөстәм Хәмитов комбайндар ремонтлау цехының эшмәкәрлеге менән танышты
Һыуыҡҡул ауылында Рөстәм Хәмитов комбайндар ремонтлау цехының эшмәкәрлеге менән таныштыФото: Олег Яровиков
Рөстәм Хәмитов комбайндар ремонтлау буйынса махсуслашҡан «Подшипникмаш Өфө» яуаплылығы сикләнгән йәмғиәтендә булды. Бында Дон-1500 һәм New Holland иген урыу комбайндарына капиталь ремонт үткәрәләр һәм уларҙы яңырталар. Цех хеҙмәткәрҙәре йәмғеһе 18 комбайнды ремонтлаған, уларҙың 14-е бөгөнгө көндә Балтас, Краснокама, Яңауыл, Күгәрсен баҫыуҙарында эшләп йөрөй. Нигеҙҙә, бында 15-20 йыл эшләгән техниканы килтерәләр.
Предприятие директоры Раян Хәсәнов хәбәр итеүенсә, «Дон» комбайнын ремонтлау өсөн уртаса 2,4 миллион һум аҡса талап ителә, ә яңы комбайндың хаҡы – 5 миллион һум. Капиталь ремонттан һуң ете йыл гарантия бирелә. Бер комбайнды төҙөк хәлгә килтереү өсөн теүәл бер ай ваҡыт кәрәк.
Һыуыҡҡул ауылындағы предприятиела 25 кеше эшләй, уларҙың икәүһе юғары белемле. Компания кадрҙарға һөнәри белем биреү мәсьәләһен үҙе хәл итергә тырыша һәм белгестәрҙе уҡырға ебәрә. Предприятие етәкселеге шулай уҡ Башҡорт дәүләт аграр университетын тамамлаусы йәш белгестәрҙе йәлеп итергә тырыша. Әммә уларҙың торлаҡ мәсьәләһен хәл итеү өсөн әлегә мөмкинлектәр юҡ. Цехта уртаса айлыҡ эш хаҡы 14-17 мең һум тәшкил итә, ә инженер-техник хеҙмәткәрҙәр айына 23-24 мең һум ала.
Быйыл предприятие комбайндар ремонтлауға 23 заказ ҡабул иткән. Цех ҡеүәте иһә йылына 40 комбайнды ремонтларға мөмкинлек бирә. Компания етәкселеге иҫәпләүенсә, киләһе йылда был һанды икеләтә арттырырға мөмкин. Республика Президенты хужалыҡтың финанс-иҡтисади эшмәкәрлеге һөҙөмтәләре менән танышты.
— Дөйөм алғанда, был дөрөҫ, яҡшы эш, ул район һәм тотош республика өсөн файҙалы, — тип билдәләне Рөстәм Хәмитов. – Ремонт эштәре сифатлы башҡарылһа, быға ярҙам итергә кәрәк. Әлегә ойошма юлдың иң башында ғына. Инвестициялар, кешеләр, ҡорамалдар кәрәк. Заказдар бар. Барыһын да дөрөҫ иҫәпләп сығарыу һәм тейешле баһа биреү мөһим.


text:
Өфө Шанхай хеҙмәттәшлек ойошмаһы саммитын үткәреүгә дәғүә итә
Өфө 2014 йылда Шанхай хеҙмәттәшлек ойошмаһы саммитын үткәреү хоҡуғын алыуға дәғүә итә. Был мәсьәлә буйынса беҙҙең дәүләт башлығы менән килешеүгә өлгәшелгән. Был турала Өфө ҡала Советы депутатлығына кандидаттар менән осрашыуҙа Башҡортостан Президенты Рөстәм Хәмитов хәбәр итте.
— Әммә процедура ярайһы ҡатмарлы, Шанхай хеҙмәттәшлек ойошмаһы ағзалары менән өҫтәмә һөйләшеп килешеүҙе талап итә, — тине ул. — Шуға күрә ҡарар тиҙ арала булмаясаҡ. Шулай ҙа был саммитты үҙебеҙҙә үткәреүгә ирешербеҙ, тип ышанабыҙ.
Әгәр Өфө саммит үткәреүгә хоҡуғын яҡлай алһа, был ҡала һәм республика имиджына ныҡ йоғонто яһаясаҡ. Өфө бөтә донъяла танылыу аласаҡ, уны алыҫ сит илдәрҙә беләсәктәр. Был ҡала үҫешенә яңы этәргес бирәсәк, уға инвестициялар йәлеп итеү, инфраструктураһын яҡшыртыу мөмкинлеге бирәсәк.


text:
Баш ҡалала Рәсәй ислам университетын тамамлаусыларҙың беренсе бөтә Рәсәй съезы эшләй башланы
Өфөлә Рәсәй ислам университетын тамамлаусыларҙың беренсе бөтә Рәсәй съезы эшләй башланы. Унда 700-ҙән ашыу делегат – университетты тамамлаусылар, төбәк ойошмалары етәкселәре, Башҡортостан, Татарстан, Мари Иле, Сыуашстан, Чечня, Ханты-Манси һәм Ямал-Ненец автономиялы округтары, Силәбе, Ҡурған, Свердловск, Ырымбур, Һамар, Ульяновск өлкәләре, шулай уҡ БДБ илдәренән дин вәкилдәре ҡатнаша. Форумда ҡатнашыусыларҙы Рәсәй мосолмандарының Үҙәк диниә назараты рәйесе, юғары мөфтөй Тәлғәт Тажетдин сәләмләне.
Рәсәй ислам университеты тарихы Өфөлә 1989 йылда мәҙрәсә асыу менән башлана. Аҙаҡ ул Ризаитдин Фәхретдин исемендәге ислам институтына үҙгәртелә. 2003 йылда был уҡыу йорто Рәсәй мосолмандары Үҙәк диниә назаратының Рәсәй ислам университеты статусын ала.
— Уҡыу йорто барлыҡҡа килгәндән алып бер ҙә осрашҡаныбыҙ булманы, — тип һөйләне «Башинформ» агентлығына университет ректоры, Силәбе һәм Ҡурған өлкәләре мосолмандарының Диниә назараты рәйесе мөфтөй Ринат хәҙрәт Раев. – Форумды үткәреү тәҡдиме менән университетты тамамлаусылар һәм студенттар сығыш яһаны. Уларҙың был тәҡдиме Рәсәй мосолмандарының Үҙәк диниә назаратында хуплау тапты.
Юғары уҡыу йорто барлыҡҡа килгәндән алып унда меңдән ашыу кеше уҡыған. Уларҙың барыһы ла имам, ахун, имам-мөхтәсиб, шулай уҡ мөфтөй булып эшләй.
— Имамдарҙың белем кимәлен яңы мәғариф стандарттарына һәм талаптарына ярашлы күтәрергә тырышабыҙ, — тип аңлатты ректор. – Быйыл университет үҙенең магистратураһын асты, ә 2013 йылда белгестәрҙең беренсе сығарылышы була.
Әлегә магистрҙар килешеү буйынса Төркиә Республикаһында әҙерләнә. Башҡортостандан алты студент быйыл тейешле диплом ала.
Рәсәй ислам университеты халыҡ-ара хеҙмәттәшлекте үҫтерә, ул Халыҡ-ара ислам университеттары федерацияһына инде.
Бөгөнгө форумда дин хеҙмәткәрҙәре кадрҙар әҙерләү, йәштәр менән эшләү, шулай уҡ экстремистик ағымдарҙың һәм ойошмаларҙың килеп инеүен иҫкәртеү буйынса дөйөм принциптар әҙерләй.


text:
Башҡортостан һәм Данияның «Danfoss A/S» компанияһы килешеүгә ҡул ҡуйҙы
26 апрелдә Башҡортостан Президенты Рөстәм Хәмитов Хөкүмәт Рәйесе Владимир Путин етәкселегендәге Рәсәй Федерацияһы рәсми делегацияһы составында Дания Короллегенә барҙы. Владимир Путиндың эш сәфәре барышында Копенгагенда Рәсәй менән Данияның төрлө өлкәләрҙә сауҙа-иҡтисади хеҙмәттәшлеге перспективалары тураһында һөйләшеүҙәр үтте.
Рәсми саралар сиктәрендә Башҡортостан Республикаһы һәм «Danfoss A/S» компанияһы араһында хеҙмәттәшлек тураһында килешеүгә ҡул ҡуйылды. Документҡа Башҡортостан Президенты Рөстәм Хәмитов һәм «Danfoss A/S» компанияһының башҡарма директоры Кристиансен Нильс Бьорн ҡул ҡуйҙы.
Килешеүгә Башҡортостан менән Danfoss араһында энергияны һаҡсыл файҙаланыу һәм бюджет өлкәһенең, торлаҡ фондының, иҡтисад тармаҡтарының, тәү сиратта, энергетика, капиталь төҙөлөш һәм торлаҡ-коммуналь хужалыҡ объекттарының энергетик һөҙөмтәлелеген күтәреү өлкәһендә хеҙмәттәшлек урынлаштырыу маҡсатында ҡул ҡуйылды. Документ Danfoss компанияһының энергияны һаҡсыл файҙаланыуҙа иң юғары һөҙөмтәләргә өлгәшеүгә булышлыҡ итеүсе заманса технологияларын Башҡортостанда индереүгә булышлыҡ итергә тейеш. Шулай уҡ килешеү Danfoss технологиялары нигеҙендә энергияны һаҡсыл файҙаланыу ҡорамалдары һәм быуындары производствоһын ойоштороуҙы, социаль тәғәйенләнештәге торлаҡ төҙөү программаһын тормошҡа ашырғанда энергияны һаҡлау технологияларын ғәмәлгә индереүҙе, Өфөлә “Энергетика яғынан һөҙөмтәле квартал” проектын тормошҡа ашырыуҙы, шул иҫәптән энергияны һаҡлаусы алдынғы комплекслы эшләнмәләр ҡулланып йылылыҡ менән тәьмин итеү һәм йылытыу системаларын ойоштороу концепцияһын эшләүҙе күҙ уңында тота.
Килешеүгә ярашлы яҡтар Danfoss компанияһының “Йылы йорт. Энергияны мөғжизәһеҙ һаҡлау” проектын берлектә эшләү башланғысын хуплай. Проекттың маҡсаты – торлаҡ биналарға һәм республика йәки муниципаль милектәге биналарға модернизация, реконструкция һәм капиталь ремонт үткәргәндә һыналған, иҡтисади яҡтан отошло энергияны һаҡлау технологияларын комплекслы ғәмәлгә индереү. Был проекттарҙы тормошҡа ашырыу өсөн сит ил, шул иҫәптән Скандинавия банкылары средстволарын йәлеп итеү планлаштырыла, тип хәбәр итә республика башлығының матбуғат хеҙмәте.


text:
Баш ҡалала Ағиҙел йылғаһы буйында яңы сквер барлыҡҡа килде
Өфөнөң Күпер алды биҫтәһендә «Тулҡын» магазины эргәһендә яңы сквер асылды, тип хәбәр итә ҡала хакимиәтенең матбуғат хеҙмәте. Уны реконструкциялау буйынса эштәр ике йыл дауамында барҙы.
Быйыл скверҙа ҡайын, шыршы ултырттылар. Бынан тыш, туя, зәңгәр шыршы һәм башҡа ағастар уны биҙәй. Төҙөкләндереү буйынса эштәр барышында газон үләне сәселгән, йәшел үҫентеләр ултыртыу өсөн бәләкәй архитектура формалары ҡуйылған.
Скверҙың бөтә өлөштәре лә үҙ-ара йәйәүлеләр йөрөү өсөн асфальт түшәлгән юлдар менән тоташҡан. Ял итеүселәрҙең уңайлыҡтары өсөн сүкелгән биҙәктәр менән яңы эскәмйәләр һәм сүп-сар һауыттары урынлаштырылған.


text:
Өфөнөң яңы прокуроры тәғәйенләнде
Өфө прокуроры итеп Владлен Михайленко тәғәйенләнде. Өлкән юстиция советнигы 2012 йылда баш ҡаланың Калинин районы прокуроры итеп тәғәйенләнгән вазифанан бында күсте.
БР Прокуратураһының матбуғат хеҙмәтенән хәбәр итеүҙәренсә, Владлен Викторович Михайленко 1974 йылда Ульяновск өлкәһендә тыуған. 1996 йылда Мәскәү дәүләт университетының Ульяновск филиалын тамамлаған. 1995-2007 йылдарҙа Ульяновск өлкәһе һәм Чечня Республикаһы прокуратура органдарында хеҙмәт иткән. 2007 йылдан алып Башҡортостан тәбиғәтте һаҡлау район-ара прокуроры урынбаҫары, һуңынан Нефтекама прокуроры булып эшләгән.


text:
Башҡортостанда ауыл хужалығы техникаһы производствоһы үҫтереләсәк
Башҡортостанда республика биләмәһендә ауыл хужалығы техникаһы производствоһын үҫтереүгә бәйле эштәр алып барыла. Был хаҡта бөгөн «Ижтимағи электрон гәзит» сайтында үткән онлайн-конференцияла Башҡортостан Хөкүмәте Премьер-министры урынбаҫары — ауыл хужалығы министры Эрнст Исаев белдерҙе.
— Стәрлетамаҡтың «Агротехсервис» заводы базаһында голланд партнерҙар менән берлектә быйыл сөгөлдөр йыйыуҙа файҙаланыласаҡ 12 комбайн йыйылды, – тине ул. – Бөгөн был машиналар беҙҙең баҫыуҙарҙа эшләйәсәк һәм шәкәр сөгөлдөрөн йыйыуҙы юғалтыуҙарһыҙ башҡарырға ярҙам итәсәк.
Бынан тыш, был предприятиела тағылма техника производствоһын ойоштороу тураһында протоколдарға ла ҡул ҡуйылған. Эрнст Исаев һүҙҙәренсә, Туймазы бетон ташыу машиналары заводы яңынан ер эшкәртеү өсөн культиваторҙар сығара башлаған, Стәрлетамаҡтың «Беларус-Инмаш» предприятиеһы Бобруйск трактор деталдәре һәм агрегаттары заводы менән берлектә тәгәрмәсле тракторҙар йыйыуҙы үҙләштергән.
— Башҡортостанда ауыл хужалығы техникаһы производствоһын үҫтереү буйынса эштәр дауам ителәсәк, — тип билдәләне вице-премьер. – Беҙ алдынғы йүнәлештәр эҙләйбеҙ. Был яңы эш урындары һәм техниканы һатҡан ваҡытта транспорт сығымдарын ҡыҫҡартыу арҡаһында техника хаҡын кәметеү мөмкинлеген бирәсәк.


text:
Өфөнөң ҡаяға үрмәләүселәре — Рәсәйҙә иң яҡшылары Фото: ҡаяға үрмәләү федерацияһы
Өфөнөң ҡаяға үрмәләүселәре — Рәсәйҙә иң яҡшылары
Өфөнөң ҡаяға үрмәләүселәре — Рәсәйҙә иң яҡшылары Фото: ҡаяға үрмәләү федерацияһы
ӨФӨ, 2016 йыл, 11 май. /«Башинформ» мәғлүмәт агентлығы, Әлим Фәйезов/.
1-4 майҙа Пермдә «ауырлыҡ» дисциплинаһында ҡаяға үрмәләү буйынса ил беренселеге һәм «тиҙлек» дисциплинаһында бөтә Рәсәй ярыштары уҙҙы.
Башҡортостандың Ҡаяға үрмәләү федерацияһында хәбәр итеүҙәренсә, «ауырлыҡ»та Өфө спортсыһы Дарья Кан өсөнсө урын алды.
Юниорҙар араһында «тиҙлек» дисциплинаһында беренсе урынды шул уҡ Дарья Кан яуланы, өсөнсөлә — Өфөнән Ирина Сабитова. Салауат ҡалаһынан Павел Кругов юниорҙар араһында еңеүсе булды, был уға спорт мастерына нормативты үтәргә мөмкинлек бирҙе.
Республиканың ҡаяға үрмәләүселәре өсөн киләһе мөһим старт — Рәсәй чемпионаты май аҙағында Красноярскиҙа уҙа.


text:
Фото:
Күмертау хакимиәте башлығы ҡала студенттары менән осрашты
Фото:
Күмертау хакимиәте башлығы Борис Беляев ҡала йәштәре – юғары уҡыу йорттары студенттары, урта һөнәри белем биреү учреждениелары уҡыусылары менән осрашты. Осрашыуҙа ҡала округы Советы рәйесе Олег Астахов, ҡала Советы депутаттары, педагогтар ҡатнашты.
— Студенттар Күмертауҙа айырым бер атмосфера, кәйеф һәм ҡала үҫешенең үҙенсәлекле векторын булдыра, — тип билдәләне осрашыуҙа Борис Беляев. — Күмертау — республиканың көньяғындағы һөнәри әҙерлек үҙәге, ҡалала шәхес булараҡ үҫеү, профессионализм һәм социализация өсөн һәйбәт шарттар булдырылған. Үҙеңде күрһәтеү һәм үҫеү өсөн бөтә мөмкинлектәр ҙә бар.
Студенттар өсөн яҡын аралағы перспективалар, йәш белгестәрҙең хеҙмәт баҙарында үҙенә урын таба алыуы ҡала властарының уҡыусы йәштәр менән әңгәмәһендә төп тема булды. Күмертау хакимиәте башлығы йәштәргә ҡаланың социаль-иҡтисади хәле һәм үҫеш перспективалары, булған проблемаларҙы хәл итеүгә бәйле пландары тураһына һөйләне һәм, йәш быуын яңы уй-фекерҙәр тәҡдим итер, Күмертау халҡының тормош сифатын яҡшыртыуҙа әүҙем ҡатнашыр, тигән ышанысын белдерҙе.


text:
Чудов менән Вилухина декабрҙә Рәсәй йыйылма командаһы өсөн йүгерәсәк
Рәсәйҙең биатлон буйынса йыйылма командаһы тренерҙар штабы донъя Кубогының декабрҙәге этаптарында сығыш яһаясаҡ команда составын иғлан итте.
Был турала Рәсәй Биатлонсылар союзының матбуғат хеҙмәте хәбәр итә.
Ир-егеттәрҙең йыйылма командаһына өфөлө Максим Чудов эләкте.
Унан тыш, Алексей Волков, Максим Максимов, Владимир Семаков, Евгений Устюгов, Иван Черезов һәм Антон Шипулин командала.
Ҡатын-ҡыҙҙар араһында бындай бәхет Башҡортостан тәрбиәләнеүсеһе Ольга Вилухинаға, шулай уҡ Анна Богалий-Титовец, Анна Булыгина, Ольга Зайцева, Яна Романова, Светлана Слепцова һәм Екатерина Юрловаға тәтене.


text:
Өфөлә һанлы тапшырыу селтәренә күсеү шарттарында төбәк телевидениеһы эшенең үҙенсәлектәрен тикшерҙеләрФото: Олег Яровиков
Өфөлә һанлы тапшырыу селтәренә күсеү шарттарында төбәк телевидениеһы эшенең үҙенсәлектәрен тикшерҙеләр
Өфөлә һанлы тапшырыу селтәренә күсеү шарттарында төбәк телевидениеһы эшенең үҙенсәлектәрен тикшерҙеләрФото: Олег Яровиков
Рәсәйҙең элемтә һәм киң коммуникациялар министры урынбаҫары Алексей Волин Өфөлә төбәк телекомпаниялары етәкселәре, кабель операторҙары вәкилдәре, шулай уҡ «Роскомнадзорҙың» төбәк бүлексәләре һәм Рәсәй телерадиотапшырыуҙар селтәре вәкилдәре менән осрашты.
Кәңәшмәлә һанлы тапшырыу селтәренә күсеү шарттарында төбәк телевидениеһының үҫешеүе менән бәйле төп мәсьәләләрҙе тикшерҙеләр.
Иҫегеҙгә төшөрәбеҙ, быйыл февралдә теле- һәм радиотапшырыуҙарҙы үҫтереү буйынса махсус хөкүмәт комиссияһында Рәсәйҙә аналог ысулын ҡалдырыу тураһында ҡарар ҡабул ителә.
— Бөтәһенең дә һанлы тапшырыуҙарға күсеүе ике мәсьәләгә килтерә – ул аналогтың юҡҡа сығыу ҡурҡынысы. Алдан уны 2018 йылдың 1 июлендә эшләү планлаштырылғайны. Төбәк телерадиокомпаниялар вәкилдәре менән аназлиғандан һәм тикшергәндән һуң был ысулдың дөрөҫ булмағанлығы асылды. «Һанлыға» тик параллель тапшырыуҙар алып барыу осорон үтеү шарттарында ғына күсергә мөнкин, ул ваҡытта телекомпаниялар йыл ярым ике йыл дауамында аналог һәм һанлы тапшырыуҙарҙы бергә алып барып үҙҙәренең тамашасыларын күсеүгә әҙерләй. Беҙ хәҙер бөтә 550 төбәк һәм муниципаль компанияларҙы бындай тапшырыуҙар менән тәьмин итә алмайбыҙ. Улар өсөн һанлы мультиплекста урын табылмауы ихтимал. Бынан сығып төбәктә аналог тапшырыуҙарҙы һаҡлап ҡалырға тигән ҡарар ҡабул ителде, — тип билдәләне Алексей Волин.
Аналог тапшырыуҙар төбәк телевидениеһының техник тормошон дауам итәсәк. Урындағы һәм тебәк телеканалдарының ниндәй моделдә эшләйәсәге билдәһеҙ әле.
Алексей Волиндың әйтеүе буйынса, һанлы телевидение төҙөү пландары буйынса республиканың 60 процент халҡы йыл һуңына тәүге мультиплексты ҡабул итә аласаҡ. 2015 йылдың аҙағына һанлы телевидениены БР 90 процент халҡы ҡабул итәсәк. Яҡынса иҫәптәргә ярашлы, икенсе мультиплекстың план буйынса барлыҡҡа килеү ваҡыты үҙгәрергә мөмкин, ә төбәк тапшырыуҙары ҡаралған өсөнсө мультиплекс иҡтисади йәһәттән йәшәүгә һәләтһеҙ булыуы ихтимал.
— Хәҙер тамашасы мәғлүмәтте үҙләштереү менән бер сиратта унда ҡатнаша ла ала. Сайт мөхите – ул бөгөн заманса Рәсәй тамашасаһы өсөн кәрәкле нәмә. Урындағы телеканалдарға мультимедиялы интернет-версия булдырырға кәңәш итер инем, — тине Алексей Волин.
Шулай уҡ кәңәшмәлә ҡатнашыусылар ҡануниәттәге һуңғы үҙгәрештәргә бәйле телевидение баҙарында реклама мәсьәләләренә, атап әйткәндә, лотерея һәм медицина хеҙмәттәре рекламаларын тыйыу тураһында федераль закондарға фекер алышты.


text:
Республикала БДИ тапшырыу өсөн 24 меңдән ашыу кеше теркәлгән
Башҡортостанда Берҙәм дәүләт имтиханын тапшырыу өсөн 24355 кеше теркәлгән. Улар араһында күпселек өлөштө быйылғы мәктәпте тамамлаусылар тәшкил итә. Улар 23 мең тирәһе иҫәпләнә – ҡалғандары – үткән йылдарҙағы сығарылыш уҡыусылары. Был исемлеккә уҙған йылдарҙа йомғаҡ аттестацияһын үтә алмаған уҡыусылар ҙа ингән.
Предметтар һайлауға килгәндә, бында, мотлаҡ математика һәм рус теленән тыш, беренсе урында йәмғиәт белеме. Был дисциплинаны 14650 ҡатнашыусы һайлаған. Икенсе урында физика — 9229, өсөнсөлә биология — 6455, артабан тарих — 5975 һәм химия — 5243 килә.
БР Мәғариф министрлығының дөйөм белем биреү һәм дәүләт йомғаҡлау аттестацияһы бүлеге баш белгес-эксперты Жанна Минекәева билдәләүенсә, сығарылыш уҡыусылары имтихандарҙы 118 Берҙәм дәүләт имтихандарын биреү пунктының береһендә тапшырасаҡ. Берҙәм дәүләт имтихандарында ҡатнашыусылар үҙҙәре менән тик паспорт һәм рөхсәт ителгән өҫтәмә яйланмалар һәм материалдар индерә ала. Шәхси әйберҙәрҙе һаҡлауға тапшырырға тура киләсәк.
Быйыл бөтә берҙәм дәүләт имтихандарын биреү пункттары видеокамералар менән йыһазландырылған, улар һынау ваҡытында онлайн режимында эшләйәсәк.
Имтихандар тапшырыуҙың төп ағымы 26 майҙа башланасаҡ, беренсе дисциплиналар – география һәм әҙәбиәт. Ваҡытынан алдан тапшырыу 21 апрелдә старт ала.


text:
Өфөләге Зорге урамында сыҡҡан янғында бер кеше һәләк булдыФото: шәхси сығанаҡтар | Видео: шәхси сығанаҡтар
Өфөләге Зорге урамында сыҡҡан янғында бер кеше һәләк булды
Өфөләге Зорге урамында сыҡҡан янғында бер кеше һәләк булдыФото: шәхси сығанаҡтар
ӨФӨ, 2016 йыл, 30 сентябрь. /«Башинформ» мәғлүмәт агентлығы, Ксения Калинина/.
Өфөләге Зорге урамында сыҡҡан янғында бер кеше һәләк булды. «Башинформ» агентлығына билдәле булыуынса, бер кеше, уттан ҡасып, бинанан һикерә һәм һәләк була. Тағы ла ике кеше зыян күрә. Шаһиттар әйтеүенсә, янғынға күрше ресторанда сыҡҡан ут сәбәпсе булыуы ихтимал. Зорге урамы ябылған.
Рәсәй Ғәҙәттән тыш хәлдәр министрлығының Башҡортостан буйынса Баш идаралығының матбуғат хеҙмәтендә ваҡиға тураһында ентекле мәғлүмәттәр бар.
«Иртәнге сәғәт 11-се 20 минутта янғын һүндереү хеҙмәтенә Зорге урамында төҙөлөүсе бинаның яныуы тураһында хәбәр килә. Янғын һөҙөмтәһендә зыян күреүселәр бар. Яҡынса мәғлүмәттәр буйынса, ундан ашыу кеше эвакуацияланған», — тип һөйләнеләр ведомствола.
Янғын иртәнге сәғәт 11-ҙә һүндерелгән. Ваҡиға урынына Ғәҙәттән тыш хәлдәр министрлығы хеҙмәткәрҙәре һәм 17 берәмек техника йәлеп ителгән.


text:
Белоретта инвалид балаларҙы байрам менән ҡотланыларФото: Ольга Колесникова
Белоретта инвалид балаларҙы байрам менән ҡотланылар
Белоретта инвалид балаларҙы байрам менән ҡотланыларФото: Ольга Колесникова
Белоретта Халыҡ-ара инвалидтар көнөнә арналған сәләмәтлек мөмкинлектәре сикләнгән балалар һәм үҫмерҙәр өсөн XVI фестиваль үтте. Сараны Белорет районы хакимиәте, Белорет ҡалаһының сәләмәтлек мөмкинлектәре сикләнгән балаларҙы һәм үҫмерҙәрҙе реабилитациялау үҙәге, «Металлург» кинотеатры ойошторҙо.
Фестивалдең төп маҡсаттары – ижад аша инвалид балаларҙы реабилитациялау һәм социаль яраҡлаштырыу, уларҙың ижади һәм интеллектуаль потенциалдарын ҡулланыуға булышлыҡ итеү, инвалид балаларҙың бәйләнештәрен киңәйтеү, һәләтле балаларға ярҙам итеү.
Кинотеатр сәхнәһендә фестивалдә ҡатнашыусылар йырлау, бейеү, шиғыр һөйләү оҫталыҡтарын күрһәтте. Балалар өсөн байрам һый-хөрмәтен һәм уйынсыҡтарҙы сараның күп һанлы бағыусылары әҙерләне. Атап әйткәндә, «Газпром трансгаз Өфө» яуаплылығы сикләнгән йәмғиәтенең генераль директоры урынбаҫары Дмитрий Пономарёв Белорет ҡалаһының сәләмәтлек мөмкинлектәре сикләнгән балаларҙы һәм үҫмерҙәрҙе реабилитациялау үҙәге директоры Елена Булавкоға 350 мең һумлыҡ сертификат тапшырҙы.
Фестивалдә ҡатнашыусыларға музыкаль бүләкте балалар баҡсаларында тәрбиәләнеүселәр һәм ҡаланың ижади йәштәре яһаны.
Белорет районы хакимиәте исеменән фестивалдә ҡатнашыусыларҙы аралашыу, ижад һәм изгелек байрамы менән район хакимиәте башлығы Владислав Миронов ҡотланы.
— Бындай осраҡтарҙа барыбыҙ өсөн дә иң мөһиме нимә булыуын аңлай башлайбыҙ — һәр ваҡыт беҙҙә изгелек, мөхәббәт һәм шәфҡәтлелек тойғоһо йәшәһен. Бөтә балаларға – фестивалдә ҡатнашыусыларға һәм уларҙың ата-әсәләренә изгелек, именлек, мөхәббәт һәм сәләмәтлек теләгем килә. Яҡшы кәйеф һәм балаларыбыҙҙың йылмайыуы – бөгөнгө фестивалдең иң яҡшы һөҙөмтәһе булыуына ышанам, — тип һыҙыҡ өҫтөнә алды район башлығы.
Концерт тамамланғас, байрамда ҡатнашыусыларҙың барыһы ла иҫтәлекле бүләктәр алды, һуңынан «Металлург» кинотеатры улар өсөн бушлай фильм күрһәтте.
Шулай уҡ был көндө Белорет ҡалаһының балалар музыка мәктәбендә Халыҡ-ара инвалидтар көнөнә арналған тантаналы сара уҙҙы. «Бөтә Рәсәй инвалидтар йәмғиәте» яуаплылығы сикләнгән йәмғиәте Белорет ойошмаһының «Родничок» вокал төркөмө белореттарға байрам концерты әҙерләне, тип хәбәр итте Белорет районы хакимиәтенең мәғлүмәт –аналитика бүлеге баш белгесе Ольга Колесникова.


text:
Өфө һәм Аҡтүбә студенттары Аҡмулла шиғырҙарын һөйләү оҫталығында ярышты
ӨФӨ, 2014 йыл, 19 декабрь. /«Башинформ» мәғлүмәт агентлығы, Әлим Фәйезов/.
Башҡорт дәүләт педагогия университетында мәғрифәтсе, шағир Мифтахетдин Аҡмуллаға арналған халыҡ-ара аҙналыҡ үтә. «Аҡмулла уҡыуҙары» сиктәрендә «Аҡмулла һәм мәғрифәтселек осоро» күргәҙмәһе, «Аҡмулла нәсихәттәре» республика фольклор байрамы, билдәле ғалим, шағир, яҙыусыларҙың лекциялары, Аҡмулланың тыуған төйәге Миәкә районында БДПУ көндәре ойошторолған. Саралар араһында төрки халыҡтары шиғриәте кисәһе, Аҡмулла шиғырҙарын донъя телдәренә тәржемә итеү конкурсы, Ҡаҙағстан, Ҡырғыҙстан ғалимдары ҡатнашлығында халыҡ-ара түңәрәк өҫтәл, «Мәҙәниәттә һәм белем биреүҙә мәғрифәтселәрҙең гуманистик мираҫы» халыҡ-ара ғилми-практик конференцияһы ла бар.
Көн элгәре БДПУ-да «М.Аҡмулланың ижади мираҫын традицион башҡарыу» онлайн-конференцияһы үтте. Унда магистранттар, БДПУ һәм С.Баишев исемендәге Аҡтүбә университеты студенттары ҡатнашты. Скайп аша бәйләнешкә сығып, ике университет студенттары Аҡмуллла шиғырҙарын уҡыны.
Ғәҙәттә, суденттар, Розалиә Солтангәрәеваның Сәсәндәр мәктәбе тәрбиәләнеүселәре «Урал батыр» эпосы буйынса эпик хикәйәттәр менән сығыш яһай. Аҡмулла шиғырҙары менән улар тәүге тапҡыр тамашасы алдына сыҡты.
— Розалиә Солтангәрәеваның Сәсәндәр мәктәбе проекты һөйләү оҫталығының яңы мөмкинлектәрен аса, халыҡтарҙың күп йыллыҡ традицияларын пропагандалауҙа бер баҫҡыс булып тора, халыҡтар дуҫлығын нығытыуға булышлыҡ итә, — тип билдәләне Ҡаҙағстандың Аҡтүбә университеты доценты Жайык Солтан.


text:
БашДУ һәм Мартин Лютер исемендәге университет үҙ-ара хеҙмәттәшлекте үҫтерә
Мартин Лютер исемендәге университет (Галле, Германия) делегацияһы эш визиты менән Башҡорт дәүләт университетына килде. Сит ил ҡунаҡтары араһында – профессор Gesine Foljanty-Jost (хәҙерге Япония иҡтисады һәм сәйәсәте буйынса белгес), профессор Manfred Frühauf (геология буйынса белгес), профессор Georgia Kroll (социаль география буйынса белгес).
«Башинформ» агентлығына уҡыу йортоноң матбуғат үҙәгенән хәбәр итеүҙәренсә, үҙ-ара хеҙмәттәшлекте үҫтереү буйынса пландар хаҡында һөйләшеү Германия ҡунаҡтарының төп маҡсаты булып тора. Ике яҡ та уҡыу йорттары араһындағы бындай тығыҙ мөнәсәбәттәрҙең мөһим булыуын һәм уларҙы артабан үҫтереүгә әҙер булыуын һыҙыҡ өҫтөнә алды.
Хеҙмәттәштәр менән һөйләшеү барышында Башҡорт дәүләт университетының уҡытыу эштәре буйынса проректоры Николай Морозкин Германия университеты профессорҙарының килеүе уҡыу йорттары араһында хеҙмәттәшлекте нығытыуға булышлыҡ итер, тигән өмөтөн белдерҙе.
Осрашыу дауамында артабанғы хеҙмәттәшлек тураһында күп идеялар тәҡдим ителде. Улар иҫәбендә — йәйге мәктәптәр, берлектәге конференциялар ойоштороу.
Әйткәндәй, Башҡорт дәүләт университеты тәүге килешеүен 1968 йылда Галле ҡалаһында нәҡ Мартин Лютер исемендәге университет менән төҙөгән.


text:
«Башҡортостан ҡыҙы» журналы: Мәскәүҙе яулаған ҡыҙҙарыбыҙҙың уңыштарына бергәләп ҡыуанайыҡ!
ӨФӨ, 2015 йыл, 24 август. /«Башинформ» мәғлүмәт агентлығы, Ләйлә Аралбаева/.
«Башҡортостан ҡыҙы» журналының август һаны донъя күрҙе. Журналистар республикала йәшәүсе уңышлы, ҡыҙыҡлы һәм лайыҡлы ҡатын-ҡыҙҙарыбыҙ хаҡында яҙыуын дауам итә.
«Иң яҡшы лицей-интернат»ты етәкләгән йыл директоры ниндәй булырға тейеш? Был һорауға яуапты уҡыусыларыбыҙ журнал биттәрендә таба ала. «Йырлы йәндең алсаҡ ҡояшы». Гөлназ Ҡотоеваның ошондай баш менән исемләнгән мәҡәләһе – Башҡортостан мәғарифын үҫтереүгә тос өлөш индергән тынғыһыҙ етәксе, талантлы уҡытыусы, Күмертау ҡалаһындағы Республика политехник лицей-интернаты директоры, Башҡортостандың мәғариф отличнигы Римма Ғөбәйҙуллина хаҡында.
Был төбәктең тарихы китапҡа һөйөү һәм белемгә ынтылыш менән тығыҙ үрелгән. Борайҙағы китапхана республикала боронғолар иҫәбендә. Райондың үҙәкләштерелгән китапханалар селтәре директоры, район ҡатын-ҡыҙҙар советы рәйесе Миләүшә Йәнгирова ла – «китап ене ҡағылған»дарҙан. Гөлнара Хәлфетдинованың «Ул үҙе лә матур китап һымаҡ» тип аталған мәҡәләһе – һөнәренең оҫтаһы булған ошо гүзәл ханым хаҡында.
«Яурындарына һибелгән сәсен елберҙәтеп килеп ингән гүзәл шаян яҙғы елде хәтерләтә ине. Кисәге мәктәп уҡыусыһылай күренгән был һылыуҙа донъя финанс баҙарында үҙен һыуҙағы балыҡтай һиҙгән иҡтисадсыны, абруйлы банктың ҙур тармағы башлығын ҡапыл ғына сырамытыуы ла мөмкин түгел», – тип яҙа Альмира Кирәева. 32 йәшендә тәжрибәле финанс белгесе булып танылып, абруйлы банктың операция-иҫәп идаралығын етәкләгән, донъялағы күп ваҡиғаларҙы миһырбанлы йөрәге аша үткәреүсе замандашыбыҙ, әсәһе өсөн йәнен бирергә әҙер, уны тын алышынан тойған ҡыҙ, һоҡланғыс әсә Алина Хөсәйенова хаҡындағы мәҡәлә 8-се биттә урын алған.
Гөлдәр Сәлихованың «Көмөш шишмәләрҙән күскән моң» тип аталған мәҡәләһе Башҡортостандың халыҡ артисы, Рәсәйҙең атҡаҙанған сәнғәт эшмәкәре, абруйлы педагог-профессор Зөлфирә Фәрхетдинованың тормош юлы һәм ижадына арналған. «Тормошто яратып йәшәгән кешеләрҙең йөҙҙәренән, күҙ ҡараштарынан ниндәйҙер йылылыҡ, яҡты нур бөркөлөп торғандай. Ошо яҡтылыҡтан, йылылыҡтан башҡалар ҙа йөрәгенә ҡуҙ, күңеленә им ала. Һөйөклө әсәй, ышаныслы тормош юлдашы булған Зөлфирә ханымдың да яҡындары ҡояш нурына тартылғандай уға һыйына. Ә уның күңел йылыһы барыһына ла етә», – ти автор.
«Борон һүҙҙең тылсымлы көсөнә ышанған ата-бабаларыбыҙ изге теләктәр юллап, һәр яңы эшкә фатиха алған. Төпләнергә тыныс урын һайлау, йорт һалыу, ҡоҙоҡ ҡаҙыу кеүек мөһим эштәргә генә түгел, хужаның һәм хужабикәнең булдыҡлылығын, уңғанлығын сағылдырған кейеҙ баҫыу, ситән үреү, ҡорама ҡорау, аш-һыу яраштырыу, йөн иләү, тегеү-сигеү кеүек кәсептәргә лә оло мәғәнә һалып, йола-тәртибен шартына килтереп үтәгән», – тип яҙа Альбина Ғөбәйҙуллина. Уның Ҡырмыҫҡалы районы Ибраһим ауылы оҫталарының «Һөнәрмәндәр байрамы»нан алған тәьҫораттары менән «Милли йолаларыбыҙ» рубрикаһында танышырға мөмкин.
«Әҙәби балҡыш» рубрикаһы аҫтында иһә Тәскирә Даянованың «Ташлама, һөйөклөм, китмә!» хикәйәһен һәм Франгизә Илбәкованың шиғырҙары урын алған.
«Башҡорт ҡыҙҙарының ҡулынан килмәгән эш юҡ. Һуңғы йылдарҙа уларҙың яңынан-яңы өлкәләрҙе яулап, ятыраҡ юҫыҡтарҙа ла маһирҙарҙың-маһиры булып китеүҙәре һөйөндөрә. Мәскәүҙе яулаған режиссер ҡыҙҙарыбыҙҙың уңыштарына ла бергәләп ҡыуанайыҡ!» – тип яҙа Гөлнара Буранҡаева. Исемдәре Рәсәй кимәлендә билдәле булған режиссерҙар Гөлназ Ғәлимуллина менән Флүзә Фархшатова хаҡында «Йондоҙло яңылыҡтар» рубрикаһы бәйән итә.
«Ул йылдарҙың даны мәңгелек» бәйгеһе дауам итә. «Йөҙҙө ҡыуған Гөлзифа инәйҙең яҙмышын тетрәнеп тыңлап, ишеткәнемде «Башҡортостан ҡыҙы» уҡыусыларына һүҙмә-һүҙ еткерергә теләйем», – тип яҙа Мәсетле районынан Сажиҙә Фәйзрахманова. «Яҙмыштарҙан көслөрәк» рубрикаһында иһә республикабыҙҙа 15 йыл юстиция министры булып эшләгән Ләлә Әмирова-Калюжная хаҡында уҡый алаһығыҙ. Унынсы тиҫтәһен ваҡлаған һоҡланғыс ханыма арналған мәҡәлә «Мин тормошто яратам!» тип аталған. «Ер шары буйлап» рубрикаһында Рим Хажин Бангладешҡа сәйәхәттән алған тәьҫораттары менән бүлешә.
Хаҡлы ялға сыҡҡас, тышҡы ҡиәфәтеңде хәстәрләү, үҙеңә күберәк ваҡыт бүлеү өсөн мөмкинлектәр асыла. Йылдар дауамында йыйылған тәжрибәне ҡулланыу һәм бығаса ҡул етмәгән эштәрҙе атҡарыу өсөн иң уңайлы мәл. Балаларҙы, ейән-ейәнсәрҙәрҙе яҡшы кәйеф менән балҡып ҡаршы алыу ғына ниндәй шатлыҡ! Ә бит кәйеф күтәренкелеге тышҡы ҡиәфәткә лә бәйле. Журналдың был һанында тегенсе-дизайнер Сайма Хәсәнова иң күркәм йәштәге ҡатын-ҡыҙҙарға кейем өлгөләрен күрһәтә. Моделдәр – С. Юлаев исемендәге дәүләт премияһы лауреаты, яҙыусы Таңсулпан Ғарипова менән Аэрофлот отличнигы Зөлфирә Күсәрбаева.
«Ҡулыңдан һөйөн» рубрикаһы еңел генә итеп һыуытҡыс-сумка эшләргә өйрәтә. Журналдың был һанында шулай уҡ ҡомалаҡтан әсетке яһап икмәк бешереү, йәшелсә-емеште ҡышҡылыҡҡа әҙерләп ҡуйыу серҙәре лә күрһәтелә. «Хөрмәтле уҡыусыларыбыҙ! «Башҡортостан ҡыҙы» журналы иғлан иткән «Ул йылдарҙың даны мәңгелек», «Әсә йөрәге», «Ҡорамасылар бәйгеһе» лә дауам иткәнен иҫегеҙгә төшөрәбеҙ. Һеҙҙең хаттарығыҙҙы көтөп ҡалабыҙ», — тип мөрәжәғәт итә журнал хеҙмәткәре Гөлшат Ҡунафина республикала йәшәүсе ҡатын-ҡыҙҙарға.


text:
Фото:
Вице-премьер Айрат Ғәскәров Башҡортостан парламентының Почет билдәһенә лайыҡ булды
Фото:
Башҡортостан Республикаһы Хөкүмәте Премьер-министрының беренсе урынбаҫары – БР финанс министры Айрат Ғәскәров республика парламентының юғары наградаһына лайыҡ булды. «Башҡортостан Республикаһы ҡануниәтен үҫтереүгә айырыуса ҙур өлөш индергәне өсөн» Почет билдәһен уға бөгөн Башҡортостан Республикаһы Дәүләт Йыйылышы-Ҡоролтай Президиумы ултырышында республика парламенты спикеры Константин Толкачев тапшырҙы.
«Айрат Рафиҡ улы беҙҙең Дәүләт Йыйылышы эшендә бик һөҙөмтәле ҡатнаша, — тип билдәләне Константин Толкачев. – Закон проекттарын тәҡдим итеп, беҙҙең ҡануниәт органы ҡарауына сығарылған теге йәки был мәсьәләгә анализ яһағанда ул һәр ваҡыт ентеклелеге, әҙәплелеге, тәфсиллеге менән айырылып тора».
Айрат Ғәскәров БР Дәүләт Йыйылышы Рәйесен, финанстар өлкәһендә Башҡортостан ҡануниәте кимәле һәр ваҡыт юғары булһын өсөн барыһын да эшләйәсәкмен, тип ышандырҙы.
Константин Толкачев шулай уҡ БР Дәүләт Йыйылышы Ҡоролтайҙың Сәнәғәт, транспорт, төҙөлөш, элемтә һәм эшҡыуарлыҡ буйынса комитеты рәйесе Дмитрий Купцовҡа, БР Дәүләт Йыйылышының матбуғат хеҙмәте етәксеһе Тимур Шакировҡа Дәүләт Думаһы Почет грамоталарын тапшырҙы.


text:
РФ Хөкүмәте Рәйесе Дмитрий Медведев менән Башҡортостан Башлығы Рөстәм Хәмитовтың эшлекле осрашыуы үтте Фото: Рәсәй Хөкүмәтенең рәсми сайтынан
РФ Хөкүмәте Рәйесе Дмитрий Медведев менән Башҡортостан Башлығы Рөстәм Хәмитовтың эшлекле осрашыуы үтте
РФ Хөкүмәте Рәйесе Дмитрий Медведев менән Башҡортостан Башлығы Рөстәм Хәмитовтың эшлекле осрашыуы үтте Фото: Рәсәй Хөкүмәтенең рәсми сайтынан
ӨФӨ, 2015 йыл, 4 февраль. /«Башинформ» мәғлүмәт агентлығы, Эльвира Латипова/.
Шишәмбе көндө Өфөлә РФ Хөкүмәте Рәйесе Дмитрий Медведев менән Башҡортостан Башлығы Рөстәм Хәмитовтың эшлекле осрашыуы үтте.
Дмитрий Медведев төбәк иҡтисадындағы, тәү сираттта хеҙмәт баҙарындағы хәл-ваҡиға менән ҡыҙыҡһынды. Рөстәм Хәмитов 2014 йылда Башҡортостандың етештереү, инвестициялар йәлеп итеү һәм һалым йыйыу үҫеше буйынса Рәсәйҙәге уртаса күрһәткестәрҙән юғары булыуын белдерҙе. Хеҙмәт баҙарындағы хәл дә тотороҡло булды. 2015 йылдың башында хәл бер аҙ ҡатмарланды.
— Мониторингтан күренеүенсә, оптималләштереүгә, хеҙмәткәрҙәрҙе эштән бушатыуға әҙерләнгән предприятиелар бар, — тип хәбәр итте республика Башлығы. — Әммә беҙ ошо өлкәне күҙәтеүгә алғанбыҙ. Хөкүмәт ағзалары ҙур һәм урта эшҡыуарлыҡ предприятиеларына беркетелгән. Мин тейешле кәңәшмәләр уҙғарҙым.
— Беҙ илдәге хәлде ентекле күҙәтеп барасаҡбыҙ, — тине Дмитрий Медведев. — Беҙҙе борсоған һорауҙар килеп тыуһа, көрсөккә ҡаршы планға ярашлы ҡарар ҡабул ителәсәк.
Эшлекле осрашыуҙа төҙөлөш темаһы ла күтәрелде. Рөстәм Хәмитов 2014 йыл йомғаҡтары буйынса Башҡортостан 2 миллион 650 мең квадрат метр күрһәткесе менән торлаҡ төҙөлөшө күләме буйынса Рәсәй Федерацияһы субъекттары араһында бишенсе урынды биләне тип хәбәр итте.
Дмитрий Медведев ипотека кредитлауын төҙөлөш тармағы өсөн әһәмиәтле булыуын билдәләне:
— Алдағы осорҙа төҙөлөш ипотека иҫәбенә ил буйынса 30-40 процентҡа артты. Үҙәк банктың төп ставкаһы юғары булған осорға беҙгә быны һаҡларға кәрәк. Тейешле сараларға аҡса бүләсәкбеҙ. Был уҙған йылда Башҡортостан өлгәшкән төҙөлөш темпын һаҡларға ярҙам итер тип ышанам.
Рөстәм Хәмитов үҙ сиратында РФ Хөкүмәте Рәйесенә торлаҡ төҙөлөшөнә аҡса туплау республика проектына булышлыҡ итеү үтенесе менән мөрәжәғәт итте. Проект республикала һәйбәт үҫешә, аҡса туплау осоро тамамланғас, программала ҡатнашыусылар йылына 6-7 процент өҫтәп түләү шарты менән ипотека кредиты алыу мөмкинлегенә эйә була, тип һыҙыҡ өҫтөнә алды ул.
— Был бик яҡшы ипотека ставкаһы, уға ынтылырға кәрәк, — тине Дмитрий Медведев, проектҡа ярҙам итеү механизмын тикшерергә әҙерлеген белдереп.


text:
Ашығыс рәүештә паспорттар әҙерләп биргән өсөн граждандарҙан 16 млн. һум аҡса алынған
Прокуратура тарафынан миграция закондарының үтәлешен тикшереү паспорт бүлектәре эшендә ҡағиҙә боҙоуҙарға юл ҡуйылыуын асыҡланы: айырым түләп, граждандар ашығыс рәүештә Рәсәй һәм сит ил паспорттары ала алған. Закон менән иһә туған-тыумасаһының ауырыуын йәки үлеүен раҫлаған документ күрһәткәндә генә өҫтәмә түләүһеҙ ҙә ҡыҫҡа ваҡытта (өс эш көнөндә) сит ил паспортын әҙерләп биреү ҡарала. Закон менән башҡа осраҡтар ҡаралмаған.
Федераль миграция хеҙмәтенең БР буйынса идаралығы подразделениеларында Рәсәй паспортын, дәүләт пошлинаһынан тыш 300 һум түләп, өс көндә; сит ил паспортын 200 һум түләп – 20 көндә, 1000 һум түләп 5 көндә алырға мөмкин.
Тикшереү күрһәтеүенсә, 2009 йылда һәм 2010 йылдың уҙған осоронда өҫтәмә хаҡҡа 18 мең Рәсәй гражданы паспорты һәм 8 мең сит ил паспорты әҙерләп бирелгән, һәм, дөйөм алғанда, граждандарҙан законһыҙ рәүештә 16 миллион һум аҡса йыйылған.
Тикшереү материалдары ғәйеплеләргә енәйәт эше ҡуҙғатыуҙы хәл итеү өсөн Рәсәй Прокуратураһы ҡарамағындағы Тикшереү комитетының БР буйынса Тикшереү идаралығына ебәрелде. Федераль миграция хеҙмәтенең БР буйынса идаралығы етәкселегенә ҡағиҙә боҙоуҙарҙы бөтөрөргә ҡушылды, әлеге ваҡытта законһыҙ практика туҡтатылған, тип хәбәр итә БР Прокуратураһы матбуғат хеҙмәте.


text:
Стәрлетамаҡтың 245 йыллығына арналған иң яҡшы символика һәм социаль плакаттар проекттарына конкурс
2011 йылдың майында Стәрлетамаҡ үҙенең 245 йыллыҡ юбилейын билдәләйәсәк. Юилейға әҙерлек башланған да инде. Ошо арала был ваҡиғаға арналған иң яҡшы символика, социаль плакаттар проекттарына конкурс иғлан ителде.
Үҫеп килеүсе быуынға эстетик, патриотик, әхлаҡи һәм мәҙәни тәрбиә биреү, шулай уҡ ижади башланғыстарҙы асыҡлау конкурстың төп маҡсаты иҫәпләнә.
Конкурста ҡатнашыуға ҡала хакимиәте ижади ойошмаларҙы, профессиональ һәм үҙешмәкәр рәссамдарҙы, юғары, урта һәм башланғыс һөнәр биреү учреждениелары (художество бүлектәре һәм тарих факультеттары) уҡытыусылары һәм студенттарын, реклама өлкәһендә эшләүсе предприятиелар һәм агентлыҡтарҙы, йәмәғәт ойошмаларын, граждандарҙы саҡыра.
Конкурсанттар юбилейлы датаға арналған бер йәки унан да күберәк проект тәҡдим итә ала.
Еңеүселәргә дипломдар һәм ҡиммәтле бүләктәр йәки аҡсалата премия тапшырыласаҡ.


text:
Төбәктә «Баланы спортҡа йәлеп ит» проекты старт алды [ВИДЕО]
Шишәмбе, 13 августа, «Башинформ» агентлығында «Баланы спортҡа йәлеп ит» проектының презентацияһы үтте. Проект республикала «Берҙәм Рәсәйҙең Йәш Гвардияһы» бөтә Рәсәй йәмәғәт ойошмаһының Башҡортостан төбәк бүлексәһе, Рәсәй дәүләт социаль университетының Өфө филиалы һәм Рима Баталованың «Милләт йәшлеге» төбәк йәмәғәт фонды ярҙамында БР Йәштәр сәйәсәте һәм спорт министрлығы башланғысы менән тормошҡа ашырыла.
Балаларҙы һәм үҫмерҙәрҙе спорт менән даими шөғөлләнеүгә йәлеп итеү, киң йәмәғәтселек араһында спортты һәм сәләмәт йәшәү рәүешен пропагандалау, спорт төрөн һайлағанда балаға практик ярҙам күрһәтеү проекттың төп маҡсаттары булып тора, тип билдәләй ойоштороусылар.
Сарала билдәләүҙәренсә, 26 августан 20 сентябргә тиклем Рәсәй дәүләт социаль университетының Өфө филиалында (Коммунистик урамы, 39) балаларҙы спорт секцияларына ҡабул итеү буйынса махсус комиссия эшләйәсәк. Уның составында — билдәле спортсылар, тренерҙар, табиптар. Комиссия ағзалары һорауҙарға яуап биреп, бала өсөн кәрәк булған спорт төрөн һайларға һәм секцияға йүнәлтмә алырға ярҙам итәсәк.
Әлеге ваҡытта балалар тәҡдим ителгән 42 спорт төрөнән үҙҙәре өсөн иң ҡулайлыһын һайлап алыу мөмкинлегенә эйә.
— Балаларҙы сәләмәт йәшәү рәүешенә ылыҡтырыу ололарҙың төп бурыстарының береһе булып тора. Был программаға ҙур теләк менән ҡушылдым. Балаларҙы компьютерҙан айырып, уларҙа спортҡа һөйөү тәрбиәләргә теләйем, — тип һыҙыҡ өҫтөнә алды Дәүләт Думаһы депутаты, күп тапҡыр Паралимпия уйындары чемпионы Рима Баталова.
— Беҙ 14-кә яҡын төркөм асырға планлаштырабыҙ. Йәш буйынса сикләүҙәр юҡ. Сөнки спорт менән шөғөлләнергә теләүселәр бик күп. Беҙгә хатта 5 йәшлек кескәйҙәрҙе лә алып киләләр, - тип һөйләне «Өфө» футбол клубы ағзаһы Флер Фәхретдинов.


text:
Өфө районын Вилорий Угаров етәкләне
БР Өфө муниципаль районы Советы ҡарары менән район хакимиәте башлығы итеп контракт буйынса Вилорий Угаров тәғәйенләнде.
Вилорий Угаров 1964 йылдың 30 октябрендә Өфөлә тыуған. Белеме юғары – Бөтә Союз ситтән тороп уҡыу финанс-иҡтисад институтын тамамлаған, иҡтисадсы квалификацияһына эйә.
Хеҙмәт эшмәкәрлеген 1986 йылда армияла хеҙмәт итеп ҡайтҡандан һуң Өфө моторҙар эшләү производство берекмәһендә программа менән идара итеү станоктарын көйләүсе булып башлай. Төрлө йылдарҙа баш бухгалтер, шул иҫәптән «Дмитриев» совхоз-заводында эшләй. 2000 йылдан алып 2004-кә тиклем Өфө районы хакимиәте башлығы урынбаҫары, 2005-2007 йылдарҙа – Өфө районы хакимиәтенең иҡтисад һәм прогнозлау бүлеге начальнигы вазифаларын биләй. 2007 йылдан алып 2014 йылдың мартына тиклем Өфө ҡалаһы ҡала округының Совет районы хакимиәте башлығы вазифаһын башҡара. 2014 йылдың мартынан алып әлегә тиклем – Өфө районы хакимиәте башлығының инвестициялар һәм төҙөлөш буйынса урынбаҫары.
Башҡортостан Республикаһының атҡаҙанған иҡтисадсыһы исеменә эйә.


text:
Һаҡау кәкүк
Һаҡау кәкүк (урыҫ. Глухая кукушка, гималайская кукушка, лат. Cuculus saturatus) — кәкүктәр ғаиләһендәге ҡош.
Ҡылыҡһырлама[үҙгәртергә | вики-тексты үҙгәртергә]
Диалекттарҙа дауылдаҡ кәкүк, дүдәрдән тип тә йөрөтөлә.
Сыйырсыҡтан ҙурыраҡ. Башлыса яңғыҙ йөрөй. Башы, һырты, түшенең өҫкө өлөшө арҡыры һыҙыҡлы аҡ. Алыҫтан кәкүктәрҙең ике төрөн айырып булмай. Һаңғырау кәкүк бәләкәйерәк, ҡойроғонда аҡ төртөктәр юҡ.
Тауышы[үҙгәртергә | вики-тексты үҙгәртергә]
Тауышы тоноҡ ҡына;«ду-ду-ду»
Йәшәү рәүеше[үҙгәртергә | вики-тексты үҙгәртергә]
Урманда йәшәй. Төрлө бөжәктәр, уларҙың ҡарышлауыҡтары һәм ҡурсаҡтары менән туҡлана. Күсмә ҡош. Һирәк осрай. Оя ҡормай. Йомортҡаларын башҡа ҡоштарҙың ояларына һала. Зарарлы бөжәктәрҙе ҡырып файҙа килтерә.


text:
Өфөлә «Киләсәк дәүләте: сәйәси-хоҡуҡи аспект» халыҡ-ара форумы үтәсәк
«Киләсәк дәүләте: сәйәси-хоҡуҡи аспект» халыҡ-ара фәнни-ғәмәли конференцияһы шаршамбы, 22 февралдә, Өфө дәүләт нефть техник университетында үтәсәк.
Форумда ҡатнашыусылар – сәйәсмәндәр һәм юристар дәүләт менән йәмғиәттең үҙ-ара килешеп эш итеү тәжрибәһен, шулай уҡ бөгөнгө заманда дәүләтселек торошон һәм уны үҫтереү мөмкинлектәрен тикшерәсәк, тип хәбәр иттеләр юғары уҡыу йортонан.
Конференция сиктәрендә политология һәм хоҡуҡ фәне буйынса секциялар, төрлө оҫталыҡ дәрестәре, О.Е.Кутафин исемендәге Мәскәү дәүләт юридик академияһы менән телекүпер үткәреләсәк.
Ойоштороусылар был темаға конференцияны йыл һайын үткәрмәксе. Уларҙың фекеренсә, бындай интеллектуаль майҙансыҡ ғалимдарға тәжрибә һәм белем уртаҡлашыу өсөн генә түгел, дәүләттең социаль үҫеш йылдамлығын тикшереү, граждандар аңындағы социаль әһәмиәтле проблемаларға баһа биреү өсөн дә кәрәк.
Форумды ойоштороусылар булып Өфө дәүләт нефть техник университеты, Башҡорт дәүләт университеты һәм Бөтә Рәсәй студенттары союзының Башҡортостан төбәк бүлексәһе сығыш яһай.
Сара Космонавтар урамы, 1 (ӨДНТУ-ның 1-се уҡыу корпусы) адресы буйынса үтәсәк. Башлана 10.15 сәғәттә.


text:
Киров ҡалаһында кәңәшмә
Башҡортостан Республикаһы Президенты Мортаза Рәхимов 14 майҙа Киров ҡалаһында Волга буйы федераль округы төбәктәренең социаль-иҡтисади үҫеше мәсьәләләре буйынса кәңәшмәлә ҡатнашты.
Рәсәй Президенты Дмитрий Медведев рәйеслегендә ултырышта ҡатнашыусылар Волга буйы иҡтисадындағы ағымдағы эштәр торошон һәм көрсөккә ҡаршы күрелгән сараларҙың һөҙөмтәлелеген тикшерҙе. Бөгөнгө көнгә округтың бөтә төбәктәрендә көрсөккә ҡаршы комиссиялар төҙөлгән һәм беренсе ярты йыллыҡҡа эш пландары раҫланған.
Киров өлкәһенә сәфәре сиктәрендә Мортаза Рәхимов ҡайһы бер агросәнәғәт комплексы предприятиеларының эше менән танышты. Атап әйткәндә, Башҡортостан Президенты "Дороничи" агрофирмаһына һәм "Красногорский" тоҡомсолоҡ заводы агрокомбинаты" ябыҡ акционерҙар йәмғиәтенә барҙы. Былар — үҫемлекселек, малсылыҡ, шулай уҡ ауыл хужалығы продукцияһын эшкәртеү менән шөғөлләнеүсе күп тармаҡлы ҙур хужалыҡтар.
Республика Президенты Киров өлкәһе агросәнәғәт комплексы предприятиеларының эшмәкәрлеген ыңғай баһаланы.


text:
Фото:
«Салауат Юлаев» Омскиҙа «Авангард»ты еңде – 3:1
Фото:
«Салауат Юлаев» ҡунаҡта Омскиҙа урындағы “Авангард”ҡа ҡаршы Континенталь хоккей лигаһы чемпионатының сираттағы матчын үткәрҙе. Өфөлөләр был миҙгелдәге дүрт матчтың өсөнсөһөндә Омск командаһын еңде — 3:1.
Беренсе осорҙа мәрәйҙәргә иҫәпте Андрей Таратухин асты – 1:0.
Икенсе осор башында Константин Кольцовтың тырышлыҡтары икенсе шайба менән бүләкләнде – 2:0.
Руслан Нуретдинов матчтың һуңғы осороноң 13-сө минутында ҡапҡаның арҡыры тимере аҫтына ҡыҫынҡы мөйөштән мәргән ырғытыуы арҡаһында иҫәп йәнә артты — 3:0.
Ниһайәт, финал сиренаһына һанаулы минуттар ҡалғас, хужалар Виталий Колесникты “сохариһыҙ” ҡалдырҙы – 1:3.
50 уйында 111 мәрәй алып, Чернышев Дивизионында «Салауат Юлаев» беренсе урында килә.
Киләһе уйынды “Салауат Юлаев” 3 февралдә Тольяттила «Лада»ға ҡаршы үткәрәсәк.


text:
Йәш ғалимдар өсөн авиация университетында ғәмәли семинар-тренинг ойошторола
Башҡортостандың йәш ғалимдары өсөн бөгөн Өфө дәүләт авиация техник университетында «Команда ойоштороу һәм идеянан алып тормошҡа ашырыуға тиклем инновацион проекттар менән идара итеү» практик семинар-тренингыһы үткәреләсәк.
«Башинформ» агентлығына вуз-ара технологиялар трансферы үҙәге етәксеһе Камил Хисмәтуллиндың хәбәр итеүенсә, семинар-тренингыны венчур проекттары өлкәһендә эшләгән Рәсәйҙәге иң эре шәхси фондтың — «Һаҡлауға йыйылған аҡса һәм инвестициялар» идара компанияһының директорҙар советы рәйесе Олег Гринько үткәрәсәк.
— Өс сәғәтлек семинар Өфө дәүләт авиация техник университеты менән үткәрелеүсе ҡышҡы аспиранттар мәктәбе сиктәрендә үтәсәк. Уның төп маҡсаты — өлкән курстарҙа уҡыған студенттарға, магистраттарға, аспиранттарға, йәш ғалимдарға яңы белем биреү. Уларға ике — өс команданың инновацион проекттар менән нисек эшләүен күрһәтеү. «Сберинвест»тың тағы бер маҡсаты – әле тормошҡа ашырылған һәм улар тарафынан финансланған проекттарға йәлеп итерлек кешеләрҙе табыу, — тип һыҙыҡ өҫтөнә алды Камил Хисмәтуллин.
Практик семинар-тренинг авиация университетының беренсе корпусындағы ҙур залда үткәрелә.
Башлана: 14 сәғәттә.


text:
Фото:
Башҡортостанда 10 тонна египет әфлисундары бракка сығарылды
Фото:
“Россельхознадзор”ҙың Башҡортостан Республикаһы буйынса идаралығы белгестәре 10 тонна египет әфлисундары партияһын юҡ итеүгә йүнәлтте. Йөктә Урта диңгеҙ буйы емеш-еләк себененең (Ceratitis capitata) тере ҡарышлауыҡтары табылған.
Күҙәтеү ведомствоһы белгестәре һөйләүенсә, ҡоротҡос Өфө эшҡыуарының заявкаһы буйынса карантиндағы продукцияны тикшергәндә асыҡланды. Был республикала емеш-еләк себененең тәүге тапҡыр табылыуы. Һуңғы биш йылда белгестәрҙең бер тапҡыр ҙа был ҡоротҡосто осратҡаны булманы. Ғәҙәттә бындай продукция ил сиге аша индергәндә үк бракка сығарыла.
Урта диңгеҙ буйы емеш-еләк себене — ауыл хужалығы культураларының хәүефле ҡоротҡосо. Был бөжәк Европа, Азия, Африка, Америка, Австралия, Океанияның күп илдәрендә таралған; Рәсәйҙә юҡ, әммә карантин объекты булып тора, сөнки себендең ҡарышлауыҡтары төрлө емеш-еләк менән еңел индерелә. Себен күп нәмәне ашай, 70-тән ашыу төр үҫемлектәрҙе (абрикос, персик, әфлисун, мандарин, алма, груша, виноград, томат һәм башҡалар) зарарлай. Урта диңгеҙ буйы емеш-еләк себене ҡарышлауығы менән зарарланған емеш серей башлай.


text:
Николай Красников — Рәсәй чемпионаты лидеры
ӨФӨ, 2014 йыл, 29 декабрь. /«Башинформ» мәғлүмәт агентлығы, Николай Ермоленко/.
Ғ.Ҡадиров исемендәге техник спорт төрҙәре үҙәге егете Николай Красников — боҙҙа мотоуҙышыу буйынса Рәсәйҙең 55-се шәхси беренселеге финалында лидер. Икенсе финал этабында ул мөмкин булған 15 мәрәйҙән 15 мәрәй йыйҙы. Беренсе этап еңеүсеһе Игорь Кононов (Тольятти) йәнә Красниковтан еңелде. Шулай итеп, хәҙер инде Красников Кононовтан ике мәрәйгә алда бара. Беренсе этапта иһә киреһенсә ине.
Красниковтан тыш, Башҡортостан вәкилдәре араһында Егор Мышковец (Өфө) һәм Сергей Карачинцев (Стәрлетамаҡ) айырылып торҙо.
Шулай итеп, чемпионатта әлегә Красников менән Кононов лидерҙар рәтендә. Өсөнсө урында дүрт мәрәйгә ҡалышып, Иванов килә. Артабан – алты спортсы, беренсеһе менән һуңғыһы араһындағы айырма шулай уҡ дүрт мәрәй. Өфөләге финалға тиклем әле ике аҙна ваҡыт бар. Оҙайлы ялдар мәлендә ҡатнашыусыларҙың әҙерлеге, сәләмәтлек торошо һәм техниканың торошо, әлбиттә, үҙгәрешһеҙ ҡалмаясаҡ. Шуға күрә чемпионат нисек тамамланасағын бер кем дә әйтә алмай.
Рәсәй чемпионатының икенсе этабы йомғаҡтары.
Финал 2 Өфөлә 2015 йылдың 10-11 ғинуарында «Төҙөүсе» стадионында уҙа.


text:
Өфө студенткаһы «Волга буйы федераль округы студенттары гүзәле» исемен яуланы
ӨФӨ, 2015 йыл, 30 июнь. /«Башинформ» мәғлүмәт агентлығы, Ләйлә Аралбаева/.
Өфө студенткаһы «Волга буйы федераль округы студенттары гүзәле» исемен яуланы. Санкт-Петербургта үткән «Рәсәй студенттары гүзәле» II Бөтә Рәсәй конкурсында республикабыҙҙан Башҡортостан дәүләт хеҙмәте һәм идара итеү академияһының юридик факультеты студенткаһы Рушана Әпсәләмова менән Өфө дәүләт иҡтисад һәм сервис университетының туризм һәм коммуникациялар факультеты студенткаһы Эльвира Ғәлиева ҡатнашты.
Республика халыҡ ижады үҙәгенең матбуғат хеҙмәте хәбәр итеүенсә, конкурс йомғаҡтары буйынса Эльвира Ғәлиева «Волга буйы федераль округы студенттары гүзәле» тажына лайыҡ булды. Рушана Әпсәләмова Рәсәй халыҡтарының традицияларын һаҡлағаны һәм пропагандалағаны өсөн дипломы менән билдәләнде.
«Рәсәй студенттары гүзәле» бәйгеһендә илдең төрлө төбәктәренән иң яҡшы студенттар һынау тотто. Аҙна дауамында ҡыҙҙар үҙҙәренең һәләттәрен, милли кейемдәрен күрһәтте, «Балтик буйы илдәренең студент яҙы» фестивалендә ҡатнашты. Конкурс жюрийын Рәсәйҙең атҡаҙанған артисы Дмитрий Певцов етәкләне.
Конкурсты ойоштороусылар — Рәсәйҙең Мәҙәниәт министрлығы, Мәғариф һәм фән министрлығы, Рәсәй Йәштәр союзы.


text:
Башҡортостан парламентының ике депутат мандатына һигеҙ кандидат дәғүә итә
БР Дәүләт Йыйылышы – Ҡоролтайға өҫтәп депутаттар һайлауға кандидаттар күрһәтеү һәм теркәү тамамланды. Был һайлауҙар 13 мартта Башҡортостандың бер мандатлы Отрадово (28-се) һәм Иглин (45-се) округтарында үтәсәк. БР Үҙәк һайлау комиссияһы хәбәр итеүенсә, ике депутат мандатына һигеҙ кеше дәғүә итә. Шуларҙың алтыһы «Берҙәм Рәсәй», КПРФ, ЛДПР, Ғәҙел Рәсәй сәйәси партияларының төбәк бүлексәләре менән күрһәтелгән, икәүһе — үҙҙәрен үҙҙәре күрһәтеүселәр.
Ике мандатҡа ла «Берҙәм Рәсәй» һәм коммунистар дәғүә итә. Либерал-демократтар һәм ғәҙел рәсәйлеләр уларға Иглин һайлау округында конкурентлыҡ итәсәк. Партия исемлеге буйынса БР Дәүләт Йыйылышына һайлауға барасаҡ кандидаттар араһында ике ҡатын-ҡыҙ бар. Уларҙың береһен — «Берҙәм Рәсәй», икенсеһен Ғәҙел Рәсәй күрһәткән.
Шулай уҡ 13 мартта үтәсәк муниципаль һайлауҙарға ла кандидаттар күрһәтеү дауам итә. 14 ғинуарға ҡарата мәғлүмәттәр буйынса, ҡала һәм ауыл биләмәләре Советтарының ете меңдән ашыу депутат мандатына 13 меңдән ашыу кандидат дәғүә итә, шуларҙың өстән бер өлөшө теркәлеү үткән.


text:
«Бәхетле инглиз теле» авторы Өфөгә килде
Башҡалаға билдәле мәғариф хеҙмәткәре, «Бәхетле инглиз теле» әсбаптары авторы Мирем Бибелетова килде. Республианың инглиз теле уҡытыусыларына методик семинар үткәреү маҡсатында килгән белгес республикала ике көн буласаҡ.
Күпселек белем йорттарында инглиз теле тап ошо ҡулланмалар ярҙамында уҡытыла. «Бәхетле инглиз теле» уҡытыусыны ла бала мөмкинлектәрен дә күҙ уңында тотоп төҙөлгән. Сит телде өйрәнеү ваҡытын да күпкә тиҙләтә. Балаға ул тирә-яҡ мөхит, ғаилә һәм башҡа ҡиммәттәр миҫалында өйрәтелә.
«Мирем Бибелетова уҡытыусыларға китаптың бар мөмкинлектәрен төшөндөрөү маҡсатында килгән», ти Башҡортостан мәғарифты үҫтереү институтының бүлек мөдире Сәғит Настретдинов.


text:
Милли китапханала яҙыусы фронтовиктарҙың әҫәрҙәрен тикшерәсәктәр
ӨФӨ, 2015 йыл, 15 апрель. /«Башинформ» мәғлүмәт агентлығы, Ләйлә Аралбаева/.
Дүшәмбе, 20 апрелдә, Әхмәт-Зәки Вәлиди исемендәге Милли китапхананың башҡорт әҙәбиәте һәм тыуған яҡты өйрәнеү бүлегендә «Һеҙҙең батырлыҡ — беҙҙең хәтерҙә мәңгелек» тип аталған лекция үткәрелә. Сара Бөйөк Еңеүҙең 70 йыллығына арналған.
Лекцияға Башҡорт дәүләт университетының башҡорт филологияһы һәм журналистика факультеты студенттары саҡырылған. Уны филология фәндәре докторы, Башҡортостандың атҡаҙанған мәғариф хеҙмәткәре Гөлфирә Гәрәева үткәрә.
Сара барышында яҙыусы фронтовиктарҙың әҫәрҙәрен тикшереү, яугир- шағирҙарҙың шиғырҙарын уҡыу ҡаралған. Һуғыш йылдарында Башҡортостанда нәшер ителгән китаптар күргәҙмәһе эшләйәсәк.
Лекция көндөҙгө сәғәт 2-лә башлана.


text:
Башҡортостанда аҙыҡ-түлеккә хаҡтарҙың артыуы дауам итә
ӨФӨ, 2015 йыл, 11 ноябрь. /«Башинформ» мәғлүмәт агентлығы, Ольга Мортазина/.
Уҙған аҙнала Өфөлә аҙыҡ-түлеккә хаҡтарҙың артыуы дауам итте. Йәйге миҙгел тамамланыу менән йәшелсәләр һиҙелерлек ҡиммәтләнә. Башстат мәғлүмәттәре буйынса, аҡ күсәнле кәбеҫтәнең килограмы 7,4 процентҡа артҡан. Картуфҡа һәм кишергә хаҡтар 3,5 процентҡа үҫкән.
Һыйыр һәм һарыҡ итенең хаҡы үҙгәрмәгән тиерлек, тауыҡ ите 0,8 процентҡа ҡыйбатланған. Көнбағыш майына, аҡ майға, сәйгә, балыҡҡа, арыш һәм «һоро» икмәккә хаҡтар элекке кимәлдә ҡалған. Шәкәр, тары, дөгө ярмаһы 2 процентҡа арзанайған. Һөт һәм йомортҡа 2,5 процентҡа ҡиммәтләнгән.


text:
Ирҙәр түлһеҙлеген дауалауҙа яңы алым
Республика перинаталь үҙәге хеҙмәткәрҙәре уны күҙәнәк иньекцияһы ярҙамында хәл итергә тәҡдим итә.
Күҙәнәк иньекцияһы түлһеҙлек диагнозы ҡуйылған ир-егеттәргә тура мәғәнәлә нәҫелен дауам итеү мөмкинлеге биреүҙә. Йәғни операцияла пациенттың үҙ орлоғо файҙаланыла. Ҡатын-ҡыҙ күҙәнәктәренә ул махсус иньекция ярҙамында индерелә.
Яһалма аталандырыу микроскоп аҫтында, ни бары өс минут эсендә генә башҡаралырға тейеш ти республика перинаталь үҙәгенең бүлек мөдире Рәмилә Үҙәнбаева.


text:
«Мәҙәни йомалар»ҙа башҡорттарҙың хәрби тарихы тураһында фекер алышыу буласаҡ
ӨФӨ, 2015 йыл, 21 ғинуар. /«Башинформ» мәғлүмәт агентлығы, Ләйлә Аралбаева/.
23 ғинуарҙа Өфөләге Арт-клубта «Мәҙәни йомалар» проекты сиктәрендә «18-19 быуаттарҙа башҡорттарҙың хәрби тарихы» темаһына лекция үткәрелә. Уны тарих фәндәре кандидаты, «Өфө пехота полкы» хәрби-тарихи клуб етәксеһе Рәмил Рәхимов алып барасаҡ.
«Мәҙәни йомалар» — Арт-клубтың мәғрифәтселек проекты. Бында мәҙәниәт, сәнғәт, тарих, фән темаларына әңгәмәләшеү өсөн ижади кешеләр саҡырыла.
— «Мәҙәни йома» арт-клубында яҡшы кешеләр менән төрлө темаларға аралашырға мөмкин. Көндәлек мәшәҡәттәрҙән арынырға, рәссамдарға, ғалимдарға, дизайнерҙарға һорау бирергә теләһәгеҙ, беҙгә килегеҙ. Маҡсатыбыҙ — Өфө ҡалаһының мәҙәни мөхитен үҙгәртеүҙә ҡатнашыу, — тип аңлатты арт-клуб директоры Айгөл Рәшитова.
Арт-клуб түбәндәге адрес буйынса урынлашҡан: К.Маркс урамы, 37, 1-се корпус, 310-сы бүлмә. Тулыраҡ мәғлүмәт — сайтта.
Киске сәғәт 7-лә башлана.


text:
Республика етәксеһе Ҡырмыҫҡалы районында балалар баҡсаһы өсөн бина табырға ҡушты
ӨФӨ, 2014 йыл, 24 ноябрь. /«Башинформ» мәғлүмәт агентлығы, Илья Спиридонов/.
Башҡортостан Президенты Рөстәм Хәмитов граждандарҙы ҡабул иткән саҡта Ҡырмыҫҡалы районының Сихонкин ауылындағы «Тирәккәй» балалар баҡсаһы мөдире Анна Матвеева учреждениеның насар торошо тураһында һөйләне. Уның әйтеүенсә, бер ҡатлы бинала санузел юҡ, ҡышын унда бик һыуыҡ, ә яҙын һәм көҙөн – дымлы. Бынан тыш, майҙандың яртыһынан күберәген фельдшер-акушерлыҡ пункты биләй.
Балалар баҡсаһы ни бары 27 балаға иҫәпләнһә лә, унда 48 йөрөй. Сират мәсьәләһен хәл итеү өсөн өҫтәмә төркөм ойошторорға кәрәк, ә бындай бинала уны эшләп булмай.
Өҫтәүенә, учреждениеның эргәһендә ике ҡатлы буш бина тора. 950 квадрат метр самаһы майҙанды балалар баҡсаһы итеп эшләргә мөмкин. Әммә уны йүнәтеү өсөн яҡынса баһалар буйынса 18 миллион һум самаһы талап ителә. Республика башлығы, был хаҡтың арттырып ҡуйылғанлығын билдәләне.
— Үткән көндәрҙә Стәрлебашта булдым. Унда элекке дауахананың шәфҡәт туташы бүлексәһенән 85 балаға баҡса асҡандар. Ни бары 6 миллион һум тотонолған, – тип аҡыллы эш итеү миҫалын килтерҙе Рөстәм Хәмитов.
Рөстәм Хәмитов Хөкүмәт Премьер-министры урынбаҫары Илдар Тимерғалинға һәм Ҡырмыҫҡалы районы хакимиәте башлығы Фәнзил Сыңғыҙовҡа Сихонкин ауылындағы буш торған бинаны ремонтлау һәм балалар баҡсаһында өҫтәмә төркөм булдырыу мәсьәләһен хәл итергә ҡушты.


text:
Фото:
Өфөлә күренекле дипломат Кәрим Хәкимовтың тыуыуына 120 йыл тулыуға арналған халыҡ-ара конференция үтте
Фото:
Өфөлә Башҡортостанда тыуып үҫкән күренекле дипломат Кәрим Хәкимовтың тыуыуына 120 йыл тулыуға арналған «Рәсәй һәм ислам донъяһы: үҙ-ара цивилизациялы бәйләнештәр тарихы һәм перспективаһы» халыҡ-ара конференцияһы үтте. Конференцияны Башҡортостан Республикаһы Президенты Хакимиәте, БР Хөкүмәте, Рәсәй Фәндәр академияһының Көнсығышты өйрәнеү институты, Рәсәй Фәндәр академияһының Өфө ғилми үҙәге, БР Фәндәр академияһы, Башҡорт дәүләт университеты һәм «Райт» кинокомпанияһы ойошторҙо. Фәнни форумда Рәсәйҙең бихисап төбәктәренән һәм сит илдәрҙән күренекле дипломаттар, ғалимдар, мәҙәниәт эшмәкәрҙәре, сәйәсмәндәр, киң мәғлүмәт саралары вәкилдәре ҡатнашты.
26 мартта Өфөнөң Конгресс-холында конференцияның пленар ултырышы үтте. Унда РФ Президентының Волга буйы федераль округындағы тулы хоҡуҡлы вәкиле Григорий Рапота, Башҡортостан Республикаһы Президенты Рөстәм Хәмитов, Рәсәй мосолмандары Үҙәк диниә назараты рәйесе, юғары мөфтөй Тәлғәт Тажетдин ҡатнашты.
Пленар ултырышта Кәрми Хәкимовтың сәйәси мираҫының төрлө аспекттары һәм уның ватан дипломатияһы үҫешенә йоғонтоһо, Рәсәйҙең Яҡын Көнсығышҡа бәйле тышҡы сәйәсәтенең көнүҙәк мәсьәләләре, хәҙерге заманда ислам эволюцияһы, ислам радикализмы проблемаларына яңы концепциялар һәм алымдар күҙлегенән сығып ҡарау һәм башҡа мәсьәләләр тикшерелде. Фекер алышыу йомғаҡтары буйынса форумдың резолюцияһы ҡабул ителде.
Пленар ултырыштан һуң «РАЙТ» кинокомпанияһы менән төшөрөлгән «Кәрим Хәкимов. Кремлдең Яҡын Көнсығыш вәзире» документаль фильмының премьераһы үтте.
Фәнни форум уңайынан күргәҙмәләр эшләне, улар араһында төп урынды Кәрим Хәкимовтың тормош юлын сағылдырған фотоэкспозиция биләне. БР Үҙәк дәүләт тарих архивы — Кәрим Хәкимовҡа арналған революцияға тиклемге ғәрәп графикаһында яҙылған иҫке төрки телендәге мосолман баҫмаларын, совет китаптарын, «Ғилем» нәшриәте дипломат тураһындағы китаптар һәм брошюраларҙы тәҡдим итте. Рәсәй Фәндәр академияһы Өфө ғилми үҙәгенең Тарих, тел һәм әҙәбиәт институты — башҡорт яҙыусылары китаптарын, «Китап» нәшриәте — ислам әҙәбиәтен, ә «Башҡортостан энциклопедияһы» белешмәләр һәм ғилми йыйынтыҡтарҙы күргәҙмәгә ҡуйҙы. Форумда ҡатнашыусылар иғтибарына йәнә «Донъя мәсеттәре» коллекцияһы ла тәҡдим ителде.


text:
Силәбе өлкәһендә башҡорттарҙың Бөйөк Ватан һуғышына индергән өлөшө тураһында китап донъя күрҙе Фото: Силәбе өлкәһе башҡорттары ҡоролтайы сайты
Силәбе өлкәһендә башҡорттарҙың Бөйөк Ватан һуғышына индергән өлөшө тураһында китап донъя күрҙе
Силәбе өлкәһендә башҡорттарҙың Бөйөк Ватан һуғышына индергән өлөшө тураһында китап донъя күрҙе Фото: Силәбе өлкәһе башҡорттары ҡоролтайы сайты
ӨФӨ, 2016 йыл, 15 ғинуар. /«Башинформ» мәғлүмәт агентлығы, Арина Рәхимҡолова/.
Силәбе өлкәһендә Көньяҡ Уралда йәшәгән башҡорттарҙың Бөйөк Ватан һуғышына индергән өлөшө хаҡында китап донъя күрҙе. Баҫма Башҡортостандың Силәбе өлкәһендәге даими вәкиллеге һәм яңынан ойошторолған «Уралым» гәзите менән берлектә сығарылған.
Йыйынтыҡҡа башҡорт милләтле ветерандар һәм тыл эшсәндәренең 70 тарихы ингән. Улар фронт тормошо, ошо ауыр осорҙағы тормош тураһында хәтирәләре менән бүлешә. Китаптағы геройҙарҙың барыһы ла — Көньяҡ Уралда йәшәүселәр, тип хәбәр итә Силәбе өлкәһе башҡорттары ҡоролтайы.
Донъя тарихында Көньяҡ Уралдың төп халҡы Тыуған илен яҡлаусы булараҡ билдәле. Рус дәүләтенә ҡушылғандан һуң башҡорттарға Рәсәйҙең тышҡы сиктәрен яҡлау бурысы йөкмәтелә. Бөйөк Ватан һуғышы йылдарында легендар 112-се Башҡорт кавалерия дивизияһы Дондан Эльбаға тиклем 4000-дән ашыу саҡрым юл үтә, Юғары Баш командующий бойороҡтарында һуғышта айырыуса ҙур батырлыҡ күрһәткәндәр иҫәбендә 15 тапҡыр телгә алына. Ленин, Ҡыҙыл Йондоҙ, Суворов һәм II дәрәжә Кутузов ордендары менән бүләкләнә. Дивизияның 3860 яугиры орден-миҙалдар менән бүләкләнә, 78-е — Советтар Союзы Геройы, бишәүһе Дан орденының тулы кавалеры була. Ҡыҙыл Армияның бер берләшмәһендә лә ошондай геройҙар һаны һәм дүрт хәрби орденлы байраҡ булмаған.


text:
Төбәктә 34 кеше сусҡа киҙеүе менән сирләй, улар араһында 17 бала бар Фото: Олег Яровиков
Төбәктә 34 кеше сусҡа киҙеүе менән сирләй, улар араһында 17 бала бар
Төбәктә 34 кеше сусҡа киҙеүе менән сирләй, улар араһында 17 бала бар Фото: Олег Яровиков
ӨФӨ, 2016 йыл, 29 ғинуар. /«Башинформ» мәғлүмәт агентлығы, Эльмира Сабирова/.
Башҡортостанда сусҡа киҙеүе менән сирләүселәр һаны арта. Әгәр кисә 20 ауырыу хаҡында һүҙ барһа, бөгөн был һан 34-кә еткән, шуларҙың 17-һе — балалар, тип хәбәр иттеләр Башҡортостан Һаулыҡ һаҡлау министрлығында.
Бөгөндән Өфөләге бөтә мәктәптәрҙә лә дәрестәр туҡтатылды. Уҡыусыларға өйгә эш ситтән тороп бирелә. Шул рәүешле табиптар балалар араһында киҫкен респиратор вируслы инфекцияның һәм киҙеүҙең таралыуын сикләргә теләй. Бәлки, республиканың башҡа белем биреү учреждениеларында ла ошондай саралар ҡабул итерҙәр.
Киҙеү эпидемияһы осоронда табиптар сирлеләр менән аралашмаҫҡа, кешеләр күп йыйылған урындарҙа булмаҫҡа, медицина битлектәре кейергә, ҡулды йышыраҡ йыуырға, бинаны елләтергә, сәләмәт тормош алып барырға (туйғансы йоҡлау, дөрөҫ туҡланыу, физик әүҙемлек) кәңәш итә.
Сирләй башлағас та тиҙ арала табипҡа мөрәжәғәт итергә кәрәк. Киҙеүҙе үҙаллы дауаларға ярамай. Дарыуҙарҙы бары табип ҡына тәғәйенләргә тейеш.
Инфекцияның таралыуына юл ҡуймаҫ өсөн ауырыуҙы айырым бүлмәгә һалырға кәрәк. Бүлмәне даими елләтеп, иҙәнде химик таҙартыу сараһы менән йыуырға кәңәш ителә. Медицина битлеген кейеү ҙә ҡамасау итмәҫ.


text:
Айгөл Малик ҡыҙы беҙҙе үҙ балалары кеүек күреп бар күңел йылыһын һалып йырларға, бейергә өйрәтте, кәңәштәрен бирҙе. Минең өсөн һәр яҡлап үрнәк булды. Әле лә уның менән бәйләнеш өҙөлмәгән, ҡайтҡан һайын күрешеп ,серләшеп алабыҙ.
Бөтәбеҙҙең дә бала -саҡ хәтирәләре иң тәүҙә тыуған ер,атай ,әсәй, мәктәп ,ҙур тормошҡо сығыу өсөн белем биргән укытыусыларға барып тоташа.
Кеше ниндәй генә вазифаһын биләмәһен, уҡытыусыһын һағынып иҫкә ала. Миндә уҡытыусымды һәр ваҡыт бигерәк тә ауыр саҡта иҫкә алам һәм ярҙам һорайым. Уның һәр һорауға яуабы әҙер.
Был үрҙәргә менеүемә ,тик Айгөл Малик ҡыҙына ғына рәхмәтлемен. Һөнәр һайлау тураһында мин бәләкәйҙән үк уйлана башлағайным. Уҡытыусы, юрист булыу теләге лә бар ине, әммә үҙемде асыҡ ҡына ниндәйҙер өлкәлә күҙ алдына килтерә алмай йонсоном.Ошо укытыусының тырышлығы,һәр ваҡыт кәрәкле һүҙҙәр табыуы, беҙгә күңелгә йылылыҡ биреүе,ярҙам итеүе арҡылы ,миң уҡытыусы һөнәрен һайланым . Ер йөҙөндә иң файҙалы, кәрәкле кеше уҡытыусы икәнен аңланым .Мин ошондай уҡытыусылар алдында баш эйәм,
ҙур рәхмәтемде белдерәм. Хәҙерге заманда , уҡыусыларын ҙур бейеклектәргә күтәреүсе уҡытыусылар эшләүе бик һөйөндөргөс хәл.
Самые низкие цены на курсы профессиональной переподготовки и повышения квалификации!
Предлагаем учителям воспользоваться 50% скидкой при обучении по программам профессиональной переподготовки.
После окончания обучения выдаётся диплом о профессиональной переподготовке установленного образца (признаётся при прохождении аттестации по всей России).
Обучение проходит заочно прямо на сайте проекта "Инфоурок".
Начало обучения ближайших групп: 18 января и 25 января.
Оплата возможна в беспроцентную рассрочку (20% в начале обучения и 80% в конце обучения)!
Подайте заявку на интересующий Вас курс сейчас:
https://infourok.ru/kursy


text:
Фото:
Халыҡ фронты Башҡортостанда ла эшләй башлай
Фото:
«Берҙәм Рәсәй» партияһы рәйесе Владимир Путиндың Өфөләге йәмәғәт ҡабул итеү бүлмәһендә Дөйөм Рәсәй халыҡ фронтын ойоштороу һәм уның эшмәкәрлек органдарын булдырыуға арналған кәңәшмә үтте.
Фекер алышыуҙа республиканың ҙур йәмәғәт ойошмалары һәм берләшмәләренең, «Берҙәм Рәсәй» партияһы төбәк башҡарма комитетының етәкселәре һәм киң мәғлүмәт саралары вәкилдәре ҡатнашты.
Кәңәшмәне Башҡортостан Республикаһындағы Халыҡ фронтын төҙөүгә яуаплы ойоштороусы, Владимир Путиндың Башҡортостандағы йәмәғәт ҡабул итеү бүлмәһе етәксеһе Александр Дегтярев алып барҙы. «Берҙәм Рәсәй»ҙең төбәк башҡарма комитеты етәксеһе урынбаҫарҙары Ринат Миһранов менән Владимир Федоров сығыш яһаны. Эшмәкәрлектең төп йүнәлештәре, шул иҫәптән «Берҙәм Рәсәй» һәм Халыҡ фронты һайлауға барасаҡ программа эшләнмәләре тикшерелде. Халыҡ фронты сиктәрендә үҙ-ара хеҙмәттәшлек итеүҙең форматы тиңдәрҙең диалогын күҙаллауы айырып билдәләнде. Дөйөм Рәсәй халыҡ фронтына ингән йәмәғәт ойошмаларынан кандидаттар алдағы Дәүләт Думаһына һәм төбәк закондар сығарыу органдарына һайлауҙарҙағы кандидаттар праймеризында ла ҡатнашасаҡ.
— Халыҡ фронтының Координация советы федераль кимәлдә ойошторолдо, берҙәм рәсәйлеләрҙән тыш унда илдең алдынғы йәмәғәт ойошмалары инде. Ошондай уҡ органдар төбәк кимәлендә лә ойоштороласаҡ, — тип билдәләне Александр Дегтярев. — Башҡортостан Республикаһында Халыҡ фронтын ойоштороу буйынса эштәр Владимир Путиндың төбәктәге йәмәғәт ҡабул итеү бүлмәһенә йөкмәтелгән. Киләһе аҙнала, 25 майҙа, республикалағы Халыҡ фронты Координация советының беренсе ултырышын үткәреүҙе планлаштырабыҙ. Дөйөм Рәсәй халыҡ фронтының төбәк блогын ойоштороу ҡарарын Башҡортостандың йәштәр ойошмалары вәкилдәре лә хупланы. Бөгөнгө көндә 12 йәмәғәт берләшмәһе унда инеүгә заявка бирҙе.